

Κθ35οη: 8ί9Β 
(βΓη&θάύθεΙ) 

Ι.οο3ΐίοη: ΑΙίιβηΛ ΕΙΙιηίΚο 
Τγρ09Γ3(ί0 I 


45733 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3213 

18 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποίησης - συμπλήρωσης και αναδια¬ 
τύπωσης του Κανονισμού Εσωτερικής Υπηρεσίας 
του Πρωτοδικείου Αθηνών, που επήλθε με την υπ’ 
αριθμ. 6/2013 απόφαση της Ολομέλειας αυτού... 1 
Έγκριση τροποποίησης του Κανονισμού Εσωτερικής 
Υπηρεσίας του Πρωτοδικείου Κιλκίς, που επήλθε 
με την υπ’ αριθμ. 2/2013 απόφαση της Ολομέλει¬ 
ας αυτού. 2 

Έγκριση τροποποίησης του Κανονισμού Εσωτερικής 
Υπηρεσίας του Εφετείου Ιωαννίνων, που επήλθε 
με την υπ’ αριθμ. 20/2013 απόφαση της Ολομέ¬ 
λειας αυτού. 3 

Έγκριση τροποποίησης του Κανονισμού Εσωτερικής 
Υπηρεσίας του Πρωτοδικείου Λάρισας, που επήλ¬ 
θε με την υπ’ αριθμ. 5/2013 απόφαση της Ολομέ¬ 
λειας αυτού. 4 

Έγκριση τροποποίησης και συμπλήρωσης του Κανο¬ 
νισμού Εσωτερικής Υπηρεσίας του Εφετείου Θεσ¬ 
σαλονίκης, που επήλθε με την υπ’ αριθμ. 6/2013 
απόφαση της Ολομέλειας αυτού. 5 


ΑΠΟΦΑΣΕΙ Σ 

Αριθμ. απόφ. 52/2013 (1) 


Έγκριση τροποποίησης - συμπλήρωσης και αναδιατύ¬ 
πωσης του Κανονισμού Εσωτερικής Υπηρεσίας του 
Πρωτοδικείου Αθηνών, που επήλθε με την υπ’ αριθμ. 
6/2013 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 21 Νοεμβρίου 2013, ημέρα Πέμπτη και ώρα 
10.00" στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 
και 17 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε συμβού¬ 
λιο, στην οποία έλαβαν μέρος οι: 1) Μιχαήλ Θεοχαρί- 
δης, Πρόεδρος του Αρείου Πάγου, 2) Ιωάννης Σίδερης, 


3) Νικόλαος Λεοντής, 4) Γρηγόριος Κουτσόπουλος, 5) 
Σπυρίδων Μιτσιάλης, Αντιπρόεδροι του Αρείου Πάγου, 
6) Βιολέττα Κυτέα, 7) Νικόλαος Κωνσταντόπουλος, 8) 
Δημήτριος Μουστάκας, 9) Δημήτριος Μαζαράκης, 10) 
Παναγιώτης Ρουμπής, 11) Κωνσταντίνος Φράγκος, 12) 
Νικόλαος Πάσσος - Εισηγητής, 13) Αικατερίνη Βασιλα- 
κοπούλου-Κατσαβριά, 14) Ιωάννης Γιαννακόπουλος, 15) 
Χρυσόστομος Ευαγγέλου, 16) Ευφημία Λαμπροπούλου, 
17) Δημήτριος Κόμης, 18) Βασίλειος Λαμπρόπουλος, 19) 
Αντώνιος Ζευγώλης, 20) Ερωτόκριτος Καλούδης, 21) 
Ασπασία Καρέλλου, 22) Αργύριος Σταυράκης, 23) Ιωάννα 
Πετροπούλου, 24) Ειρήνη Κιουρκτσόγλου-Πετρουλάκη, 
25) Δήμητρα Μπουρνάκα, 26) Εμμανουήλ Κλαδογένης, 
27) Γεώργιος Σακκάς, 28) Μαρία Βασιλάκη, 29) Ιωάννης 
Χαμηλοθώρης, 30) Χρυσούλα Παρασκευά, 31) Μαρία 
Γαλάνη-Λεοναρδοπούλου, 32) Μιχαήλ Αυγουλέας, 33) 
Βασίλειος Καπελούζος, 34) Παναγιώτης Χατζηπανα- 
γιώτης, 35) Πάνος Πετρόπουλος, 36) Ευγενία Προγάκη, 
37) Αγγελική Αλειφεροπούλου, 38) Μαρία Βαρελά, 39) 
Γεώργιος Κοντός, 40) Ασπασία Μαγιάκου, 41) Αριστεί¬ 
δης Πελεκάνος, 42) Βασίλειος Πέππας, 43) Χαράλαμπος 
Καλαματιανός, 44) Γ εώργιος Λέκκας και 45) Μαρία Χυ- 
τήρογλου, Αρεοπαγίτες, 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 58 Αρεοπαγίτες. 

Κατόπιν, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 69 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα πέντε (45), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 12-11-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 

στον Άρειο Πάγο δικαστικούς λειτουργούς (άρθρα 14 παρ. 
2 εδ. α', 7 περιπτ. δ' και 17 παρ. 7 Ν. 1756/1988, όπως ισχύει), 
προκειμένου να επιληφθεί της έγκρισης ή μη της τροπο- 
ποίησης-συμπλήρωσης και αναδιατύπωσης του ισχύοντος 
Κανονισμού της Εσωτερικής Υπηρεσίας του Πρωτοδικεί¬ 
ου Αθηνών, η οποία επήλθε με την 6/2013 απόφαση της 
Ολομέλειάς του και η οποία διαβιβάστηκε στην Ολομέλεια 
του Δικαστηρίου τούτου με το υπ’ αριθμ. 11702/4-11-2013 
έγγραφο του μέλους του Τριμελούς Συμβουλίου Διοίκησης 
του Πρωτοδικείου Αθηνών Παναγιώτη Καρακωνσταντή, 
Πρωτόδικη, το οποίο έχει ως ακολούθως: «Λαμβάνουμε 
την τιμή να σας υποβάλουμε αντίγραφο της υπ’ αριθμ. 
6/2013 αποφάσεως της Ολομέλειας των Δικαστών του 
Πρωτοδικείου Αθηνών, με την οποία αποφασίσθηκε, μετα¬ 
ξύ άλλων θεμάτων, και το με αριθμό 3 θέμα, ήτοι η συμπλή¬ 
ρωση, τροποποίηση και αναδιατύπωση του Κανονισμού 
Εσωτερικής Υπηρεσίας (Λειτουργίας) του Πρωτοδικείου 
Αθηνών με την δημιουργία Τμήματος Φύλαξης Κτιρίων και 
Περιβάλλοντος Χώρου, σύμφωνα με το άρθρο 17 παρ. 7 
Κώδικα Οργανισμού Δικαστηρίων όπως αντικαταστάθηκε 
με το άρθρο 86 παρ. 2 του Ν. 4055/12». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Νικόλαος Πάσσος και αφού έθε¬ 
σε υπόψη των μελών της Ολομέλειας: α. το παραπάνω 
έγγραφο του Πρωτοδικείου Αθηνών και β. την υπό κρίση 
υπ’ αριθμ. 6/2013 απόφαση της Ολομέλειας του ως άνω 
Πρωτοδικείου, εισηγήθηκε την έγκριση της τροποποίη- 
σης-συμπλήρωσης και αναδιατύπωσης του Κανονισμού 
Εσωτερικής Υπηρεσίας του ανωτέρω Πρωτοδικείου Αθη¬ 
νών, κατά το μέρος που αφορά τη δημιουργία Τμήματος 
Φύλαξης Κτιρίων και Περιβάλλοντος Χώρου και ταυτό¬ 
χρονη κατάργηση του Γραφείου Φύλαξης Κτιρίων και Πε¬ 
ριβάλλοντος Χώρου, όπως προβλέπεται με την ανωτέρω 
απόφαση και αναλύεται στο σκεπτικό της παρούσας. 

Η Εισαγγελέας του Αρείου Πάγου Ευτέρπη Κουτζαμά- 
νη, ανέπτυξε την πρότασή της σύμφωνα με την άποψη 
του Εισηγητή και στη συνέχεια αποχώρησε από την 
αίθουσα πριν την έναρξη της ψηφοφορίας (άρθρο 14 
παρ. 1 εδ. γ' του Ν. 1756/1988, όπως αντικ. με το άρθρο 
4 παρ. 1 του Ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρ¬ 
θρου 17 του Ν. 1756/1988 «Κώδικας Οργανισμού Δικα¬ 
στηρίων και κατάστασης δικαστικών λειτουργών», όπως 
αντικαταστάθηκε με το άρθρο 86§2 του Ν. 4055/2012, 
«οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Στην προκειμένη περίπτωση, το Πρωτοδικείο Αθηνών 
με την υπ’ αριθμό 6/2013 απόφαση της Ολομέλειάς του, 
αποφάσισε την τροποποίηση - συμπλήρωση και αναδι¬ 
ατύπωση του Κανονισμού Εσωτερικής Υπηρεσίας (Λει¬ 
τουργίας) του Πρωτοδικείου Αθηνών, με τη δημιουργία 


Τ μήματος Φύλαξης Κτιρίων και Περιβάλλοντος Χώρου και 
ταυτόχρονη κατάργηση του Γ ραφείου Φύλαξης Κτιρίων 
και Περιβάλλοντος Χώρου και συγκεκριμένα ως προς 
το άρθρο 23 με τίτλο «ΤΜΗΜΑΤΑ ΓΡΑΜΜΑΤΕΙΑΣ», στο 
πρώτο εδάφιο του οποίου να ορίζεται ότι «Η Γραμματεία 
του Πρωτοδικείου αποτελείται από τα πιο κάτω τριάντα 
επτά (37) και τρία (3) Γ ραφεία», η παρ. 40 του οποίου 
να αριθμηθεί ως παράγραφος 37, με αντίστοιχη αρίθ¬ 
μηση 38 για το «Γραφείο Εκλογικό», 39 για το «Γραφείο 
Νομολογίας» και 40 για το «Ειδικό Γ ραφείο της παρ. 4 
του άρθρου 64 του Ν. 3900/2010», ο τίτλος της νέας 
παραγράφου 37 να μετατραπεί από «Γραφείο Φύλαξης 
Κτιρίων και Περιβάλλοντος Χώρου» σε «Τμήμα Φύλαξης 
Κτιρίων και Περιβάλλοντος Χώρου». Στο πρώτο εδάφιο 
της νέας παραγράφου 37 να αναφέρεται «Στην αρμοδι¬ 
ότητα του Τ μήματος αυτού υπάγεται «η φύλαξη των κτι¬ 
ρίων επί 24ώρου βάσεως και του περιβάλλοντος χώρου 
του Πρωτοδικείου, η συνεργασία του με τους αρμοδίους 
κρατικούς φορείς και αρχές ασφαλείας (Αστυνομία, Τρο¬ 
χαία κ,λπ.) σε θέματα ασφαλείας του Πρωτοδικείου και 
ο καθορισμός των όρων ασφαλείας, εισόδου και εξόδου 
πεζών και οχημάτων εντός του Πρωτοδικείου και του 
περιβάλλοντος χώρου και ο έλεγχος των πυλών εισό¬ 
δου και εξόδου οχημάτων και πεζών» και στο τελευταίο 
εδάφιο αυτής να αναφέρεται: «Στο τμήμα αυτό ορίζεται 
να υπηρετούν δύο (2) τουλάχιστον δικαστικοί υπάλληλοι 
και ένας (1) επιμελητής και στην οργανική δύναμη και 
εποπτεία του να υπάγονται οι φύλακες του ΤΑΧΔΙΚ, που 
είναι αποσπασμένοι στο Πρωτοδικείο Αθηνών». 

Κατόπιν τούτων, η Ολομέλεια του Δικαστηρίου τούτου, 
μετά από ανταλλαγή απόψεων μεταξύ των μελών της 
και την τήρηση της νόμιμης διαδικασίας, κρίνει ομόφωνα 
ότι πρέπει να εγκριθεί η τροποποίηση - συμπλήρωση και 
αναδιατύπωση του Κανονισμού Εσωτερικής Υπηρεσίας 
του Πρωτοδικείου Αθηνών, όσο αφορά τη δημιουργία 
Τμήματος Φύλαξης Κτιρίων και Περιβάλλοντος Χώρου 
και ταυτόχρονη κατάργηση του Γ ραφείου Φύλαξης Κτι¬ 
ρίων και Περιβάλλοντος Χώρου, που επήλθε με την υπ’ 
αριθμ. 6/2013 απόφαση της Ολομέλειας αυτού, προ¬ 
κειμένου να διευρυνθεί η δύναμη του γραφείου αυτού 
με την μετατροπή του σε τμήμα, ως μέτρο αναγκαίας 
ενίσχυσης των ήδη υφισταμένων μέτρων ασφαλείας 
του εν λόγω Δικαστηρίου. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη, με την υπ’ αριθμό 6/2013 απόφα¬ 
ση της Ολομέλειας του Πρωτοδικείου Αθηνών, τροπο- 
ποίηση-συμπλήρωση και αναδιατύπωση του Κανονισμού 
Εσωτερικής Υπηρεσίας (Λειτουργίας) του Δικαστηρίου 
αυτού, με τη δημιουργία Τ μήματος Φύλαξης, Κτιρίων και 
Περιβάλλοντος Χώρου και ταυτόχρονη κατάργηση του 
Γ ραφείου Φύλαξης Κτιρίων και Περιβάλλοντος Χώρου 
και συγκεκριμένα ως προς το άρθρο 23 του Κανονισμού, 
με τίτλο «ΤΜΗΜΑΤΑ ΓΡΑΜΜΑΤΕΙΑΣ», στο πρώτο εδάφιο 
του οποίου πρέπει να ορίζεται ότι «Η Γ ραμματεία του 
Πρωτοδικείου αποτελείται από τα πιο κάτω τριάντα επτά 
(37) Τμήματα και τρία (3) Γραφεία», η παράγραφος 40 του 
άρθρου αυτού πρέπει να αριθμηθεί ως παράγραφος 37, 
με αντίστοιχη αρίθμηση 38 για το «Γραφείο Εκλογικό», 
39 για το «Γραφείο Νομολογίας» και 40 για το «Ειδικό 
Γ ραφείο της παρ. 4 του άρθρου 64 του Ν. 3900/2010», ενώ 
ο τίτλος της νέας παραγράφου 37 πρέπει να μετατρα¬ 
πεί από «Γραφείο Φύλαξης Κτιρίων και Περιβάλλοντος 

Χώρου» σε «Τμήμα Φύλαξης Κτιρίων και Περιβάλλοντος 
Χώρου». Στο πρώτο εδάφιο της νέας παραγράφου 37 
πρέπει να αναφέρεται «Στην αρμοδιότητα του Τμήμα¬ 
τος αυτού υπάγεται «η φύλαξη των κτιρίων επί 24ώρου 
βάσεως και του περιβάλλοντος χώρου του Πρωτοδι¬ 
κείου, η συνεργασία του με τους αρμοδίους κρατικούς 
φορείς και αρχές ασφαλείας (Αστυνομία, Τροχαία κ.λπ.) 
σε θέματα ασφαλείας του Πρωτοδικείου και ο καθορι¬ 
σμός των όρων ασφαλείας, εισόδου και εξόδου πεζών 
και οχημάτων εντός του Πρωτοδικείου και του περιβάλ¬ 
λοντος χώρου και ο έλεγχος των πυλών εισόδου και 
εξόδου οχημάτων και πεζών» και στο τελευταίο εδάφιο 
αυτής πρέπει να αναφέρεται «Στο τμήμα αυτό ορίζεται 
να υπηρετούν δύο (2) τουλάχιστον δικαστικοί υπάλληλοι 
και ένας (1) επιμελητής και στην οργανική δύναμη και 
εποπτεία του να υπάγονται οι φύλακες του ΤΑΧΔΙΚ, που 
είναι αποσπασμένοι στο Πρωτοδικείο Αθηνών». 

Κρίθηκε, αποφασίσθηκε και εκδόθηκε, στην Αθήνα, 
στις 21 Νοεμβρίου 2013. 

Ο Πρόεδρος Η Γραμματέας 

ΜΙΧΑΗΛ ΘΕΟΧΑΡΙΔΗΣ ΜΑΡΘΑ ΨΑΡΑΥΤΗ 

-♦- 

Αριθμ. απόφ. 53/2013 (2) 

Έγκριση τροποποίησης του Κανονισμού Εσωτερικής 
Υπηρεσίας του Πρωτοδικείου Κιλκίς, που επήλθε με 
την υπ’ αριθμ. 2/2013 απόφαση της Ολομέλειας αυ¬ 
τού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 21 Νοεμβρίου 2013, ημέρα Πέμπτη και ώρα 10.00" 
στο Κατάστημα του Αρείου Πάγου και στην αίθουσα δι¬ 
ασκέψεων της Ολομέλειας (γρ. 205 του 2ου ορόφου) συ¬ 
νήλθε, ύστερα από νόμιμη πρόσκληση του Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει σή¬ 
μερα), Ολομέλεια σε συμβούλιο, στην οποία έλαβαν μέρος 
οι: 1) Μιχαήλ Θεοχαρίδης, Πρόεδρος του Αρείου Πάγου, 
2) Ιωάννης Σίδερης, 3) Νικόλαος Λεοντής, 4) Γρηγόριος 
Κουτσόπουλος, 5) Σπυρίδων Μιτσιάλης, Αντιπρόεδροι του 
Αρείου Πάγου, 6) Βιολέττα Κυτέα, 7) Νικόλαος Κωνσταντό- 
πουλος, 8) Δημήτριος Μουστάκας, 9) Δημήτριος Μαζαρά- 
κης, 10) Παναγιώτης Ρουμπής, 11) Κωνσταντίνος Φράγκος, 
12) Νικόλαος Πάσσος - Εισηγητής, 13) Αικατερίνη Βασι- 
λακοπούλου - Κατσαβριά, 14) Ιωάννης Γιαννακόπουλος, 
15) Χρυσόστομος Ευαγγέλου, 16) Ευφημία Λαμπροπούλου, 
17) Δημήτριος Κόμης, 18) Βασίλειος Λαμπρόπουλος, 
19) Αντώνιος Ζευγώλης, 20) Ερωτόκριτος Καλούδης, 
21) Ασπασία Καρέλλου, 22) Αργύριος Σταυράκης, 23) Ιω¬ 
άννα Πετροπούλου, 24) Ειρήνη Κιουρκτσόγλου-Πετρουλά- 
κη, 25) Δήμητρα Μπουρνάκα, 26) Εμμανουήλ Κλαδογένης, 
27) Γεώργιος Σακκάς, 28) Μαρία Βασιλάκη, 29) Ιωάννης 
Χαμηλοθώρης, 30) Χρυσούλα Παρασκευά, 31) Μαρία Γα- 
λάνη-Λεοναρδοπούλου, 32) Μιχαήλ Αυγουλέας, 33) Βα¬ 
σίλειος Καπελούζος, 34) Παναγιώτης Χατζηπαναγιώτης, 
35) Πάνος Πετρόπουλος, 36) Ευγενία Προγάκη, 37) Αγγε¬ 
λική Αλειφεροπούλου, 38) Μαρία Βαρελά, 39) Γ εώργιος 
Κοντός, 40) Ασπασία Μαγιάκου, 41) Αριστείδης Πελεκάνος, 
42) Βασίλειος Πέππας, 43) Χαράλαμπος Καλαματιανός, 
44) Γεώργιος Λέκκας και 45) Μαρία Χυτήρογλου, Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γ ραμματέας της Ολομέλειας 


Μάρθα Ψαραύτη, Προϊσταμένη Διεύθυνσης της Γραμ¬ 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 58 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 69 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα πέντε (45), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 12-11-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7 Ν. 1756/1988, όπως 
ισχύει), προκειμένου να επιληφθεί της έγκρισης ή μη των 
τροποποιήσεων του Κανονισμού Εσωτερικής Υπηρεσίας 
του Πρωτοδικείου Κιλκίς, που κρίθηκαν με την υπ’ αριθμ. 
2/2013 απόφαση της Ολομέλειάς του, η οποία διαβιβά¬ 
σθηκε προς την Ολομέλεια του Δικαστηρίου τούτου 
με το υπ’ αριθμ. 1061/31-7-2013 έγγραφο της Προέδρου 
Πρωτοδικών Κιλκίς Φωτεινής Μήτρακα, το οποίο έχει ως 
ακολούθως: «Σας υποβάλλουμε δύο (2) πιστά υπηρεσιακά 
αντίγραφα της υπ’ αριθμ. 2/2013 απόφασης της Ολομέλει¬ 
ας των Δικαστών του Πρωτοδικείου Κιλκίς, που αφορά 
την τροποποίηση του Κανονισμού Εσωτερικής Υπηρεσίας 
του Πρωτοδικείου μας, προκειμένου να εγκριθεί από την 
ολομέλεια του Αρείου Πάγου σύμφωνα με τις διατάξεις 
του άρθρου 86 παρ. 2 του Ν. 4055/2012». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Νικόλαος Πάσσος και αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο του Πρωτοδικείου Κιλκίς, β. την υπό 
κρίση υπ’ αριθμ. 2/2013 απόφαση της Ολομέλειας του 
ως άνω Πρωτοδικείου και γ. τα υπ’ αριθμ. 1536/5-11-2013 
και 1574/12-11-2013 έγγραφα της Προέδρου Πρωτοδικών 
Κιλκίς Βήλης Χρηστίδου, από τα οποία προκύπτουν: 
α) οι συνεδριάσεις Τακτικής και Εκούσιας διαδικασίας 
του Πολυμελούς και Μονομελούς Πρωτοδικείου Κιλκίς 
και β)ο χρόνος προσδιορισμού για την εκδίκαση των 
υποθέσεων τακτικής διαδικασίας στο Πολυμελές και 
Μονομελές του εν λόγω Πρωτοδικείου, εισηγήθηκε την 
έγκριση των τροποποιήσεων του Κανονισμού Εσωτερι¬ 
κής Υπηρεσίας του Πρωτοδικείου αυτού, σύμφωνα με 
την υπ’ αριθ. 2/2013 απόφαση της Ολομέλειας του, όπως 
αναλυτικά αναφέρεται στο σκεπτικό της παρούσας. 

Η Εισαγγελέας του Αρείου Πάγου Ευτέρπη Κουτζαμά¬ 
νη, ανέπτυξε την πρότασή της σύμφωνα με την άποψη 
του Εισηγητή και στη συνέχεια αποχώρησε από την 
αίθουσα πριν την έναρξη της ψηφοφορίας (άρθρο 14 
παρ. 1 εδ. γ' του Ν. 1756/1988, όπως αντικ. με το άρθρο 
4 παρ. 1 του Ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας Οργανισμού Δικαστηρίων 

και κατάστασης δικαστικών λειτουργών», όπως αντι- 
καταστάθηκε με το άρθρο 86 § 2 του Ν. 4055/2012, 
«οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Στην προκειμένη περίπτωση, η Ολομέλεια του Πρω¬ 
τοδικείου Κιλκίς, με την υπ’ αριθ. 2/2013 απόφασή της, 
τροποποίησε μερικά τις υπ’ αριθμ. 3α/1990, 8/1993 και 
5/2002 αποφάσεις της Ολομέλειάς του, οι οποίες όρι¬ 
ζαν τον Κανονισμό της Εσωτερικής Υπηρεσίας του. 
Ειδικότερα, οι εν λόγω τροποποιήσεις αφορούσαν τα 
παρακάτω θέματα: 

Α) Ορισε τις ημέρες συνεδριάσεων για την εκδίκαση 
των πολιτικών υποθέσεων ως εξής: α) Το Πολυμελές 
Πρωτοδικείο Κιλκίς θα συνεδριάζει την πρώτη Τετάρτη 
κάθε μήνα του δικαστικού έτους, πλην του μήνα Σε¬ 
πτεμβρίου, κατά τον οποίο θα συνεδριάζει την πρώτη 
Τετάρτη μετά την έναρξη εκάστου δικαστικού έτους, 
του μήνα Ιανουάριου, κατά τον οποίο θα συνεδριάζει την 
πρώτη εργάσιμη Τετάρτη μετά το τέλος του τμήματος 
διακοπών Χριστουγέννων-Πρωτοχρονιάς και του μήνα 
που συμπίπτει με τις διακοπές του Πάσχα, κατά τον 
οποίο θα συνεδριάσει την πρώτη εργάσιμη Τετάρτη 
του μήνα αυτού, β)το Μονομελές Πρωτοδικείο θα συ¬ 
νεδριάζει: 1) Το μήνα Σεπτέμβριο τη δεύτερη Τετάρτη 
μετά την έναρξη του δικαστικού έτους για την εκδίκαση 
υποθέσεων τακτικής διαδικασίας-εκούσιας δικαιοδοσίας 
καθώς και της διαδικασίας των ασφαλιστικών μέτρων, 
2) το μήνα Δεκέμβριο, τη δεύτερη Τετάρτη του μήνα 
αυτού για την εκδίκαση υποθέσεων της διαδικασίας 
ασφαλιστικών μέτρων-ειδικής διαδικασίας και εκούσιας 
δικαιοδοσίας, 3) το μήνα Ιανουάριο, τη δεύτερη εργά¬ 
σιμη Τετάρτη μετά το τέλος του τμήματος διακοπών 
Χριστουγέννων-Πρωτοχρονιάς για την εκδίκαση υποθέ¬ 
σεων τακτικής διαδικασίας-εκούσιας δικαιοδοσίας και 
της διαδικασίας ασφαλιστικών μέτρων και την τρίτη 
εργάσιμη Τετάρτη, που ακολουθεί για την εκδίκαση 
υποθέσεων ειδικής διαδικασίας και εκούσιας δικαιοδο¬ 
σίας και ασφαλιστικών μέτρων, 4) το μήνα που συμπί¬ 
πτει με τις διακοπές του Πάσχα, τη δεύτερη εργάσιμη 
Τετάρτη του μήνα αυτού για την εκδίκαση υποθέσεων 
τακτικής-διαδικασίας-εκοθσιας δικαιοδοσίας και της 
διαδικασίας ασφαλιστικών μέτρων, 5) το μήνα Ιούνιο, τη 
δεύτερη Τετάρτη για την εκδίκαση υποθέσεων ειδικής 
διαδικασίας-εκούσιας δικαιοδοσίας και της διαδικασίας 
ασφαλιστικών μέτρων και 6) τους λοιπούς μήνες του 
δικαστικού έτους, τη δεύτερη Τετάρτη εκάστου μήνα 
για την εκδίκαση υποθέσεων της διαδικασίας ασφαλι¬ 
στικών μέτρων, την τρίτη Τετάρτη εκάστου μήνα για την 
εκδίκαση υποθέσεων τακτικής διαδικασίας-εκούσιας δι¬ 
καιοδοσίας και την τέταρτη Τ ετάρτη εκάστου μήνα για 
την εκδίκαση υποθέσεων ειδικής διαδικασίας-εκούσιας 
δικαιοδοσίας και της διαδικασίας ασφαλιστικών μέτρων. 
Ως ώρα έναρξης συνεδρίασης του Πολυμελούς και του 


Μονομελούς Πρωτοδικείου ορίζεται η 09:00'π.μ. για δε 
τα ασφαλιστικά μέτρα ορίζεται η 09.30' π.μ. 

Β) Όρισε τον αριθμό των πολιτικών υποθέσεων, που 
θα προσδιορίζονται σε κάθε δικάσιμο ως εξής: α) στο 
Πολυμελές Πρωτοδικείο μέχρι τριάντα πέντε (35) για την 
τακτική διαδικασία και μέχρι είκοσι (20) για την εκούσια 
δικαιοδοσία, με δυνατότητα προσαύξησης του αριθμού 
τους έως τρεις (3) από τον Προϊστάμενο Πρόεδρο Πρω¬ 
τοδικών, β) στο Μονομελές Πρωτοδικείο για τις υποθέσεις 
που δικάζονται κατά την τακτική διαδικασία μέχρι σαρά¬ 
ντα (40), με δυνατότητα προσαύξησης του αριθμού τους 
έως τρεις (3) από τον Προϊστάμενο Πρόεδρο Πρωτοδικών, 
στις δε ειδικές διαδικασίες ο αριθμός παραμένει ως έχει. 

Κατόπιν τούτων, η Ολομέλεια έκρινε ομόφωνα ότι 
οι ως άνω τροποποιήσεις του ισχύοντος Κανονισμού 
Εσωτερικής Υπηρεσίας του Πρωτοδικείου Κιλκίς εξυπη¬ 
ρετούν τις ανάγκες του Δικαστηρίου αυτού και πρέπει 
να εγκριθούν, σύμφωνα με την 2/2013 απόφαση της 
Ολομέλειας αυτού. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις τροποποιήσεις του Κανονισμού Εσωτερι¬ 
κής Υπηρεσίας του Πρωτοδικείου Κιλκίς, οι οποίες ορί¬ 
στηκαν με την υπ’ αριθ. 2/2013 απόφαση της Ολομέλειας 
του Δικαστηρίου αυτού, σύμφωνα με την οποία ορίζονται: 

Α) Οι ημέρες συνεδριάσεων για την εκδίκαση των 
πολιτικών υποθέσεων ως εξής: Το Πολυμελές Πρωτο¬ 
δικείο Κιλκίς θα συνεδριάζει την πρώτη Τετάρτη κάθε 
μήνα του δικαστικού έτους, πλην του μήνα Σεπτεμβρίου, 
κατά τον οποίο θα συνεδριάζει την πρώτη Τετάρτη 
μετά την έναρξη εκάστου δικαστικού έτους, του μήνα 
Ιανουάριου, κατά τον οποίο θα συνεδριάζει την πρώτη 
εργάσιμη Τ ετάρτη μετά το τέλος του τμήματος διακο¬ 
πών Χριστουγέννων-Πρωτοχρονιάς και του μήνα που 
συμπίπτει με τις διακοπές του Πάσχα, κατά τον οποίο 
θα συνεδριάζει την πρώτη εργάσιμη Τετάρτη του μήνα 
αυτού, β) Το Μονομελές Πρωτοδικείο θα συνεδριάζει: 

1) Το μήνα Σεπτέμβριο τη δεύτερη Τετάρτη μετά την 
έναρξη του δικαστικού έτους για την εκδίκαση υπο¬ 
θέσεων τακτικής διαδικασίας-εκούσιας δικαιοδοσίας 
καθώς και της διαδικασίας των ασφαλιστικών μέτρων, 

2) το μήνα Δεκέμβριο, τη δεύτερη Τετάρτη του μήνα 
αυτού για την εκδίκαση υποθέσεων της διαδικασίας 
ασφαλιστικών μέτρων-ειδικής διαδικασίας και εκούσιας 
δικαιοδοσίας, 3) το μήνα Ιανουάριο, τη δεύτερη εργά¬ 
σιμη Τετάρτη μετά το τέλος του τμήματος διακοπών 
Χριστουγέννων-Πρωτοχρονιάς για την εκδίκαση υποθέ¬ 
σεων τακτικής διαδικασίας-εκούσιας δικαιοδοσίας και 
της διαδικασίας ασφαλιστικών μέτρων και την τρίτη 
εργάσιμη Τετάρτη, που ακολουθεί για την εκδίκαση 
υποθέσεων ειδικής διαδικασίας και εκούσιας δικαιοδο¬ 
σίας και ασφαλιστικών μέτρων, 4) το μήνα που συμπί¬ 
πτει με τις διακοπές του Πάσχα, τη δεύτερη εργάσιμη 
Τετάρτη του μήνα αυτού για την εκδίκαση υποθέσεων 
τακτικής-διαδικασίας-εκούσιας δικαιοδοσίας και της 
διαδικασίας ασφαλιστικών μέτρων, 5) το μήνα Ιούνιο, τη 
δεύτερη Τετάρτη για την εκδίκαση υποθέσεων ειδικής 
διαδικασίας-εκούσιας δικαιοδοσίας και της διαδικασίας 
ασφαλιστικών μέτρων και 6) τους λοιπούς μήνες του 
δικαστικού έτους, τη δεύτερη Τετάρτη εκάστου μήνα 
για την εκδίκαση υποθέσεων της διαδικασίας ασφαλι¬ 
στικών μέτρων, την τρίτη Τετάρτη εκάστου μήνα για την 
εκδίκαση υποθέσεων τακτικής διαδικασίας-εκούσιας δι¬ 
καιοδοσίας και την τέταρτη Τετάρτη εκάστου μήνα για 

την εκδίκαση υποθέσεων ειδικής διαδικασίας-εκούσιας 
δικαιοδοσίας και της διαδικασίας ασφαλιστικών μέτρων. 
Ως ώρα έναρξης συνεδρίασης του Πολυμελούς και του 
Μονομελούς Πρωτοδικείου ορίζεται η 09:00'π.μ. για δε 
τα ασφαλιστικά μέτρα ορίζεται η 09.30' π.μ. 

Β) Ο αριθμός των πολιτικών υποθέσεων, που θα προσ¬ 
διορίζονται σε κάθε δικάσιμο ως εξής: α) στο Πολυμελές 
Πρωτοδικείο μέχρι τριάντα πέντε (35) για την τακτική δι¬ 
αδικασία και μέχρι είκοσι (20) για την εκούσια δικαιοδο¬ 
σία, με δυνατότητα προσαύξησης του αριθμού τους έως 
τρεις (3) από τον Προϊστάμενο Πρόεδρο Πρωτοδικών, 
β) στο Μονομελές Πρωτοδικείο για τις υποθέσεις, που 
δικάζονται κατά την τακτική διαδικασία μέχρι σαράντα 
(40), με δυνατότητα προσαύξησης του αριθμού τους έως 
τρεις (3) από τον Προϊστάμενο Πρόεδρο Πρωτοδικών, 
στις δε ειδικές διαδικασίες ο αριθμός παραμένει ως έχει. 

Κρίθηκε, αποφασίσθηκε και εκδόθηκε, στην Αθήνα, 
στις 21 Νοεμβρίου 2013. 

Ο Πρόεδρος Η Γραμματέας 

ΜΙΧΑΗΛ ΘΕΟΧΑΡΙΔΗΣ ΜΑΡΘΑ ΨΑΡΑΥΤΗ 

-♦- 

Αριθμ. απόφ. 54/2013 (3) 

Έγκριση τροποποίησης του Κανονισμού Εσωτερικής Υπη¬ 
ρεσίας του Εφετείου Ιωαννίνων, που επήλθε με την 
υπ’ αριθμ. 20/2013 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 21 Νοεμβρίου 2013, ημέρα Πέμπτη και ώρα 10.00" 
στο Κατάστημα του Αρείου Πάγου και στην αίθουσα δι¬ 
ασκέψεων της Ολομέλειας (γρ. 205 του 2ου ορόφου) συ¬ 
νήλθε, ύστερα από νόμιμη πρόσκληση του Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει σή¬ 
μερα), Ολομέλεια σε συμβούλιο, στην οποία έλαβαν μέρος 
οι: 1) Μιχαήλ θεοχαρίδης, Πρόεδρος του Αρείου Πάγου, 
2) Ιωάννης Σίδερης, 3) Νικόλαος Λεοντής, 4) Γρηγόριος 
Κουτσόπουλος, 5) Σπυρίδων Μιτσιάλης, Αντιπρόεδροι του 
Αρείου Πάγου, 6) Βιολέττα Κυτέα, 7) Νικόλαος Κωνσταντό- 
πουλος, 8) Δημήτριος Μουστάκας, 9) Δημήτριος Μαζαρά- 
κης, 10) Παναγιώτης Ρουμπής, 11) Κωνσταντίνος Φράγκος, 
12) Νικόλαος Πάσσος, 13) Αικατερίνη Βασιλακοπούλου 
- Κατσαβριά, 14) Ιωάννης Γιαννακόπουλος - Εισηγητής, 
15) Χρυσόστομος Ευαγγέλου, 16) Ευφημία Λαμπροπού- 
λου, 17) Δημήτριος Κόμης, 18) Βασίλειος Λαμπρόπουλος, 
19) Αντώνιος Ζευγώλης, 20) Ερωτόκριτος Καλούδης, 
21) Ασπασία Καρέλλου, 22) Αργύριος Σταυράκης, 23) Ιω¬ 
άννα Πετροπούλου, 24) Ειρήνη Κιουρκτσόγλου-Πετρουλά- 
κη, 25) Δήμητρα Μπουρνάκα, 26) Εμμανουήλ Κλαδογένης, 
27) Γεώργιος Σακκάς, 28) Μαρία Βασιλάκη, 29) Ιωάννης 
Χαμηλοθώρης, 30) Χρυσούλα Παρασκευά, 31) Μαρία Γα- 
λάνη-Λεοναρδοπούλου, 32) Μιχαήλ Αυγουλέας, 33) Βα¬ 
σίλειος Καπελούζος, 34) Παναγιώτης Χατζηπαναγιώτης, 
35) Πόνος Πετρόπουλος, 36) Ευγενία Προγάκη, 37) Αγγε¬ 
λική Αλειφεροπούλου, 38) Μαρία Βαρελά, 39) Γ εώργιος 
Κοντός, 40) Ασπασία Μαγιάκου, 41) Αριστείδης Πελεκάνος, 
42) Βασίλειος Πέππας, 43) Χαράλαμπος Καλαματιανός, 
44) Γεώργιος Λέκκας και 45) Μαρία Χυτήρογλου, Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γ ραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 


Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 58 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 69 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα πέντε (45), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 12-11-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7 Ν. 1756/1988, 
όπως ισχύει), προκειμένου να επιληφθεί της έγκρισης 
ή μη των τροποποιήσεων του Κανονισμού Εσωτερικής 
Υπηρεσίας του Εφετείου Ιωαννίνων, που κρίθηκαν με 
την υπ’ αριθμ. 20/2013 απόφαση της Ολομέλειάς του, η 
οποία διαβιβάσθηκε προς την Ολομέλεια του Δικαστη¬ 
ρίου τούτου με το υπ’ αριθμ. 830/16-10-2013 έγγραφο του 
Διευθύνοντος το Εφετείο Ιωαννίνων Οδυσσέα Ροντο- 
γιάννη, Προέδρου Εφετών, το οποίο έχει ως ακολούθως: 
«Υποβάλλουμε, σύμφωνα με το άρθρο 17 Α' παρ. 7 του 
Ν. 1756/1988, όπως αντικαταστάθηκε με το άρθρο 86 
παρ. 2 του Ν. 4055/12.3.2012 κυρωμένο φωτοαντίγραφο 
της υπ’ αριθ. 20/2013 αποφάσεως της Ολομέλειας του 
Εφετείου Ιωαννίνων, με την οποία τροποποιείται ο Κα¬ 
νονισμός Εσωτερικής Υπηρεσίας του Εφετείου Ιωαννί¬ 
νων και παρακαλούμε για την έγκρισή της». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Ιωάννης Γιαννακόπουλος και 
αφού έθεσε υπόψη των μελών της Ολομέλειας: α. το 
παραπάνω έγγραφο του Εφετείου Ιωαννίνων, β. την 
υπό κρίση υπ’ αριθμ. 20/2013 απόφαση της Ολομέλει¬ 
ας του ως άνω Εφετείου και γ. τα με αριθ. πρωτ. 63/ 
21-1-2013 και 103/31-1-2013 έγγραφα του Διευθύνοντος 
το Εφετείο Ιωαννίνων Οδυσσέα Ροντογιάννη, Προέδρου 
Εφετών, εισηγήθηκε την έγκριση των τροποποιήσεων 
του Κανονισμού Εσωτερικής Υπηρεσίας του Εφετείου 
Ιωαννίνων, σύμφωνα με την υπ’ αριθ. 20/2013 απόφαση 
της Ολομέλειας αυτού, όπως αναλυτικά αναφέρεται 
στο σκεπτικό της παρούσας. 

Η Εισαγγελέας του Αρείου Πάγου Ευτέρπη Κουτζαμά¬ 
νη, ανέπτυξε την πρότασή της σύμφωνα με την άποψη 
του Εισηγητή και στη συνέχεια αποχώρησε από την 
αίθουσα πριν την έναρξη της ψηφοφορίας (άρθρο 14 
παρ. 1 εδ. γ' του Ν. 1756/1988, όπως αντικ. με το άρθρο 
4 παρ. 1 του Ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας Οργανισμού Δικαστηρίων 
και κατάστασης δικαστικών λειτουργών», όπως αντι- 
καταστάθηκε με το άρθρο 86 § 2 του Ν. 4055/2012, 
«οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 

ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Στην προκειμένη περίπτωση, η Ολομέλεια του Εφετείου 
Ιωαννίνων, με την υπ’ αριθ. 20/2013 απόφασή της, τροπο¬ 
ποίησε τον Κανονισμό Εσωτερικής Υπηρεσίας του Δικα¬ 
στηρίου αυτού, ο οποίος καταρτίσθηκε με την υπ’ αριθ. 
15/1988 απόφαση και τροποποιήθηκε με τις υπ’ αριθ. 11/1989, 
8/1990, 21/1999, 1/2007 και 9/2011 αποφάσεις της Ολομέ¬ 
λειας του, αναφορικά με τις συνεδριάσεις του Μικτού 
Ορκωτού Εφετείου, ως ακολούθως: «Ορίζει ότι το Μικτό 
Ορκωτό Εφετείο Ιωαννίνων θα συνεδριάζει τη δεύτερη 
Πέμπτη των μηνών Ιανουάριου, Φεβρουάριου, Μαρτίου, 
Απριλίου, Μαίου, Οκτωβρίου και Νοεμβρίου κάθε έτους». 

Από τα στοιχεία του φακέλου, προκύπτουν τα εξής: Με 
την υπ’ αριθ. 21/1999 απόφαση της Ολομέλειας του Εφε¬ 
τείου Ιωαννίνων ορίσθηκε ότι το Μικτό Ορκωτό Εφετείο 
(ΜΟΕ) θα συνεδριάζει την πρώτη Τρίτη των μηνών Ιανου¬ 
άριου, Μαρτίου, Μαίου και Νοεμβρίου. Με την υπ’ αριθ. δε 
9/2011 απόφαση της ίδιας Ολομέλειας προστέθηκαν για 
χρονικό διάστημα δύο ετών (που έληξε στις 31 Οκτωβρίου 
2013) δύο επί πλέον δικάσιμοι και συγκεκριμένα κατά 
τους μήνες Οκτώβριο και Φεβρουάριο, οπότε το ΜΟΕ θα 
συνεδρίαζε κατά την τελευταία Τρίτη των μηνών αυτών. 
Όμως, με την υπ’ αριθ. 39/2012 απόφαση της Ολομέλειας 
του Αρείου Πάγου, τροποποιήθηκε η υπ’ αριθ. 18/2012 
απόφαση της Ολομέλειας του Εφετείου Ιωαννίνων και 
ορίσθηκε ότι το Πενταμελές Εφετείο θα συνεδριάζει από 
1.1.2013 την πρώτη Τρίτη κάθε μήνα, με αποτέλεσμα να 
συμπίπτουν οι δικάσιμοι του ΜΟΕ και του Πενταμελούς 
Εφετείου και να ανακύπτει θέμα τροποποιήσεως της 
προηγούμενης αποφάσεως της Ολομέλειας και ορισμού 
νέας ημέρας συνεδριάσεως του ΜΟΕ.Ήδη δε εκκρεμούν 
για προσδιορισμό και εκδίκαση από το ΜΟΕ Ιωαννίνων 
είκοσι εννέα (29) υποθέσεις, αριθμός, δηλαδή, σημαντικός, 
ενόψει και της βαρύτητας των υποθέσεων αρμοδιότητας 
του εν λόγω Δικαστηρίου. Ενόψει αυτών και λαμβανομέ- 
νου υπόψη και του ότι έχει τροποποιηθεί τελευταία ο κα¬ 
νονισμός λειτουργίας του Εφετείου Ιωαννίνων, σύμφωνα 
με τις διατάξεις των νόμων 3904/2010 και 4055/2012, και 
έχουν ορισθεί δύο κατά μήνα συνεδριάσεις του Μονομε¬ 
λούς Εφετείου Κακουργημάτων, μία επί πλέον κατά μήνα 
συνεδρίαση του Τριμελούς Εφετείου Κακουργημάτων 
για εκδίκαση υποθέσεων με προσωρινά κρατούμενους 
και υποθέσεων φορολογικών κακουργημάτων και μία επί 
πλέον κατά μήνα συνεδρίαση του Πενταμελούς Εφετείου, 
για εκδίκαση αιτήσεων αναστολών, πρέπει να αυξηθούν 
οι συνεδριάσεις του Μικτού Ορκωτού Εφετείου κατά μία 
ετησίως και να συνεδριάζει αυτό κατά τους μήνες Ιανου¬ 
άριο, Φεβρουάριο, Μάρτιο, Απρίλιο, Μάιο, Οκτώβριο και 
Νοέμβριο κάθε έτους, ήτοι επτά φορές κάθε έτος. Με τον 
τρόπο αυτό θα καταστεί δυνατή η, σε σχετικά σύντομο 
χρονικό διάστημα, εκδίκαση του ανωτέρω αριθμού των 
εκκρεμών υποθέσεων, ενόψει και του ότι μπορούν να 
προσδιορίζονται από την Εισαγγελία Εφετών προς εκδί¬ 
καση δύο υποθέσεις σε κάθε δικάσιμο συνεδριάσεως του 
ΜΟΕ. Επίσης, προς διευκόλυνση των συνεδριάσεων του 


ίδιου Δικαστηρίου και την ακώλυτη, χωρίς πολυήμερες 
διακοπές, λειτουργία του, με ό,τι αυτό συνεπάγεται για 
τους ενόρκους, τους διαδίκους, τους μάρτυρες και τους 
λοιπούς παράγοντες της δίκης, οι συνεδριάσεις του ΜΟΕ 
πρέπει να γίνονται κάθε δεύτερη Πέμπτη καθενός από 
τους ανωτέρω μήνες, δεδομένου ότι κατά την ημέρα 
αυτή, όπως και κατά τις αμέσως επόμενες (Παρασκευή 
και Δευτέρα), δεν συνεδριάζουν άλλα Δικαστήρια. 

Κατόπιν τούτων, η Ολομέλεια έκρινε ομόφωνα ότι 
οι ως άνω τροποποιήσεις του ισχύοντος Κανονισμού 
Εσωτερικής Υπηρεσίας του Εφετείου Ιωαννίνων εξυπη¬ 
ρετούν τις ανάγκες του Δικαστηρίου αυτού και πρέπει 
να εγκριθούν ως έχουν. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις τροποποιήσεις του Κανονισμού Εσωτερι¬ 
κής Υπηρεσίας του Εφετείου Ιωαννίνων, οι οποίες έγιναν 
με την υπ' αριθ. 20/2013 απόφαση της Ολομέλειας του 
Δικαστηρίου αυτού, σύμφωνα με την οποία ορίζεται ότι 
το Μικτό Ορκωτό Εφετείο Ιωαννίνων θα συνεδριάζει την 
2η Πέμπτη των μηνών Ιανουάριου, Φεβρουάριου, Μαρτίου, 
Απριλίου, Μαίου, Οκτωβρίου και Νοεμβρίου κάθε έτους. 

Κρίθηκε, αποφασίσθηκε και εκδόθηκε, στην Αθήνα, 
στις 21 Νοεμβρίου 2013. 

Ο Πρόεδρος Η Γραμματέας 

ΜΙΧΑΗΛ ΘΕΟΧΑΡΙΔΗΣ ΜΑΡΘΑ ΨΑΡΑΥΤΗ 

-♦- 

Αριθμ. απόφ. 55/2013 (4) 

Έγκριση τροποποίησης του Κανονισμού Εσωτερικής 
Υπηρεσίας του Πρωτοδικείου Λάρισας, που επήλ¬ 
θε με την υπ’ αριθμ. 5/2013 απόφαση της Ολομέλει¬ 
ας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 21 Νοεμβρίου 2013, ημέρα Πέμπτη και ώρα 10.00' 
στο Κατάστημα του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Μιχαήλ Θεοχαρίδης, Πρόεδρος του Αρείου 
Πάγου, 2) Γεώργιος Χρυσικός, 3) Ιωάννης Σίδερης, 4) Νικό¬ 
λαος Λεοντής, 5) Γρηγόριος Κουτσόπουλος, 6) Σπυρίδων 
Μιτσιάλης, Αντιπρόεδροι του Αρείου Πάγου, 7) Βιολέττα 
Κυτέα, 8) Νικόλαος Κωνσταντόπουλος, 9) Δημήτριος Μου¬ 
στάκας, 10) Δημήτριος Μαζαράκης, 11) Παναγιώτης Ρου- 
μπής, 12) Κωνσταντίνος Φράγκος, 13) Νικόλαος Πάσσος, 
14) Αικατερίνη Βασιλακοπούλου-Κατσαβριά, 15) Ιωάννης 
Γιαννακόπουλος - Εισηγητής, 16) Χρυσόστομος Ευαγγέ¬ 
λου, 17) Ευφημία Λαμπροπούλου, 18) Δημήτριος Κόμης, 
19) Βασίλειος Λαμπρόπουλος, 20) Αντώνιος Ζευγώλης, 
21) Ερωτόκριτος Καλούδης, 22) Ασπασία Καρέλλου, 23) 
Αργύριος Σταυράκης, 24) Ιωάννα Πετροπούλου, 25) Ειρήνη 
Κιουρκτσόγλου-Πετρουλάκη, 26) Δήμητρα Μπουρνάκα, 
27) Εμμανουήλ Κλαδογένης, 28) Γεώργιος Σακκάς, 29) 
Μαρία Βασιλάκη, 30) Ιωάννης Χαμηλοθώρης, 31) Χρυσού- 
λα Παρασκευά, 32) Μαρία Γαλάνη-Λεοναρδοπούλου, 33) 
Μιχαήλ Αυγουλέας, 34) Βασίλειος Καπελούζος, 35) Πα¬ 
ναγιώτης Χατζηπαναγιώτης, 36) Πόνος Πετρόπουλος, 
37) Ευγενία Προγάκη, 38) Αγγελική Αλειφεροπούλου, 39) 

Μαρία Βαρελά, 40) Γεώργιος Κοντός, 41) Ασπασία Μα- 
γιάκου, 42) Αριστείδης Πελεκάνος, 43) Βασίλειος Πέππας, 
44) Χαράλαμπος Καλαματιανός, 45) Γεώργιος Λέκκας και 
46) Μαρία Χυτήρογλου, Αρεοπαγίτες, 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 58 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 69 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα έξι (46), δηλαδή εί¬ 
ναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 12-11-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7 Ν. 1756/1988, όπως 
ισχύει), προκειμένου να επιληφθεί της έγκρισης ή μη της 
τροποποίησης-συμπλήρωσης και αναδιατύπωσης του 
ισχύοντος Κανονισμού της Εσωτερικής Υπηρεσίας του 
Πρωτοδικείου Λάρισας, η οποία επήλθε με την 5/2013 
απόφαση της Ολομέλειάς του και η οποία διαβιβάστη¬ 
κε στην Ολομέλεια του Δικαστηρίου τούτου με το υπ’ 
αριθμ. 3103/29-10-2013 έγγραφο της Προϊσταμένης της 
Διεύθυνσης της Γραμματείας του Πρωτοδικείου Λάρι¬ 
σας, το οποίο έχει ως ακολούθως: «Σας υποβάλλουμε 
επικυρωμένο αντίγραφο της υπ’ αριθμ. 5/2013 απόφα¬ 
σης της Ολομέλειας των Δικαστών του Πρωτοδικείου 
Λάρισας, που αφορά την τροποποίηση του ισχύοντος 
κανονισμού του Πρωτοδικείου Λάρισας και παρακαλού- 
με για τις δικές σας ενέργειες». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Ιωάννης Γιαννακόπουλος και 
έθεσε υπόψη των μελών της Ολομέλειας: α. το παρα¬ 
πάνω έγγραφο του Πρωτοδικείου Λάρισας, β. την υπό 
κρίση υπ’ αριθμ. 5/2013 απόφαση της Ολομέλειας του 
ως άνω Πρωτοδικείου και γ. τα υπ’ αριθμ. πρωτ. 3296/ 
13-11-2013 και 25-1-2013 έγγραφα της διευθύνουσας το 
Πρωτοδικείο Λάρισας Χριστίνας Τζίμα, Προέδρου Πρω¬ 
τοδικών, .από τα οποία προκύπτουν: α) ο χρόνος προσ¬ 
διορισμού των αγωγών και αιτήσεων και των κατατιθέ¬ 
μενων αιτήσεων ασφαλιστικών μέτρων στο Πρωτοδικείο 
Λάρισας, β) ο συνολικός αριθμός των πολιτικών αποφά¬ 
σεων (πλην διαταγών πληρωμής, συναινετικών διαζυγίων 
και συναινετικών προσημειώσεων) που εκδόθηκαν κατά 
το ημερολογιακό έτος 2012 και γ) ο συνολικός αριθ¬ 
μός των ποινικών αποφάσεων (Μονομελούς, Τριμελούς, 
Μ.Ο.Δ.) και των βουλευμάτων, που εκδόθηκαν κατά το 
ημερολογιακό έτος 2012. Στη συνέχεια εισηγήθηκε την 
εν μέρει έγκριση της τροποποίησης του Κανονισμού 
Εσωτερικής Υπηρεσίας του ανωτέρω Πρωτοδικείου, 
όπως αναφέρεται στο διατακτικό της παρούσας. 


Η Εισαγγελέας του Αρείου Πάγου Ευτέρπη Κουτζαμά¬ 
νη, ανέπτυξε την πρότασή της σύμφωνα με την άποψη 
του Εισηγητή και στη συνέχεια αποχώρησε από την 
αίθουσα πριν την έναρξη της ψηφοφορίας (άρθρο 14 
παρ. 1 εδ. γ' του Ν. 1756/1988, όπως αντικ. με το άρθρο 
4 παρ. 1 του Ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας Οργανισμού Δικαστηρίων 
και κατάστασης δικαστικών λειτουργών», όπως αντι- 
καταστάθηκε με το άρθρο 86 § 2 του Ν. 4055/2012, 
«οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Στην προκειμένη περίπτωση, η Ολομέλεια του Πρωτο¬ 
δικείου Λάρισας, με την υπ’ αριθ. 5/2013 απόφασή της, 
τροποποίησε τα άρθρα 5, 6,9 Γ, 11 και 13Α του ισχύοντος 
Κανονισμού Εσωτερικής Υπηρεσίας του Δικαστηρίου 
αυτού, ως ακολούθως: 

«ΚΕΦΑΛΑΙΟ ΔΕΥΤΕΡΟ 

ΣΥΝΕΔΡΙΑΣΗ ΤΩΝ ΠΟΛΙΤΙΚΩΝ ΔΙΚΑΣΤΗΡΙΩΝ 
Άρθρο 5 

Α) Το Πολυμελές Πρωτοδικείο Λάρισας διαιρούμενο σε 
δύο τμήματα, και με την εις το άρθρο 13 του παρόντος 
αναφερόμενη εξαίρεση, θα συνεδριάζει στο ακροατήριο 
του την 09:00 ώρα, κάθε πρώτη και τρίτη Τρίτη διαδο- 
χικώς κατά τμήμα, ήτοι την πρώτη εργάσιμη Τρίτη το 
Α' Τμήμα και την τρίτη εργάσιμη Τρίτη το Β' τμήμα. 

Β) Τα Μονομελή Πρωτοδικεία θα συνεδριάζουν στα 
ακροατήρια του Πρωτοδικείου: 

1) Κάθε 2η και 3η εργάσιμη Δευτέρα εκάστου μήνα 
και ώρα 09:00, για την εκδίκαση υποθέσεων γαμικών 
διαφορών. 

2) Κάθε 1η, 2η και 3η εργάσιμη Δευτέρα εκάστου μήνα 
και ώρα 09:00, για την εκδίκαση υποθέσεων διατροφής 
και επιμέλειας τέκνων. 

3) Κάθε 1η και 2η εργάσιμη Δευτέρα εκάστου μήνα και 
ώρα 09:00, για την εκδίκαση υποθέσεων αυτοκινητικών 
διαφορών και διαφορών από τη σύμβαση ασφάλισης 
αυτοκινήτων. 

4) Κάθε 1η, 2η και 3η εργάσιμη Πέμπτη εκάστου μήνα 
το πρώτο πινάκιο και κάθε 2η και 4η εργάσιμη Πέμπτη 
εκάστου μήνα το δεύτερο πινάκιο και ώρα 09:00, για 
την εκδίκαση υποθέσεων εργατικών διαφορών. 

5) Κάθε 1η, 3η και 4η εργάσιμη Πέμπτη εκάστου μήνα 
και ώρα 09.00 για την εκδίκαση υποθέσεων διαφορών 
από πιστωτικούς τίτλους και ανακοπών κατά διαταγών 
πληρωμής. 

6) Κάθε 1η και 3η εργάσιμη Πέμπτη εκάστου μήνα και 
ώρα 09.00 για την εκδίκαση υποθέσεων μισθωτικών 



45740 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


διαφορών και διαφορών μεταξύ ιδιοκτητών και διαχει¬ 
ριστών ιδιοκτησίας κατ’ ορόφους. 

7) Κάθε 2η εργάσιμη Πέμπτη εκάστου μήνα και ώρα 
09:00 για την εκδίκαση υποθέσεων αναγκαστικών απαλ¬ 
λοτριώσεων. 

8) Κάθε 2η εργάσιμη Πέμπτη εκάστου μήνα και ώρα 
09:00 για την εκδίκαση εφέσεων κατ’ αποφάσεων Ειρη¬ 
νοδικείου, που έχουν εκδοθεί κατά την ειδική διαδικασία. 

9) Κάθε 1η, 2η και 3η εργάσιμη Τρίτη εκάστου μήνα 
και ώρα 09:00 για την εκδίκαση υποθέσεων τακτική 
διαδικασίας. 

10) Κάθε 1η και 2η εργάσιμη Τρίτη εκάστου μήνα και 
ώρα 09:00 για την εκδίκαση εφέσεων κατ’ αποφάσεων 
του Ειρηνοδικείου που έχουν εκδοθεί κατά την τακτική 
διαδικασία και κατ’ αποφάσεων ασφαλιστικών νομής 
του Ειρηνοδικείου. 

11) Κάθε 1η, 2η και 3η εργάσιμη Τρίτη εκάστου μήνα 
και ώρα 12:00, για την εκδίκαση υποθέσεων εκούσιας 
δικαιοδοσίας. 

12) Κάθε εργάσιμη Παρασκευή εκάστου μήνα και ώρα 
11:00, για την εκδίκαση αιτήσεων συναινετικών διαζυγί¬ 
ων, που έχουν κατατεθεί μέχρι και την 15:00 ώρα της 
προηγούμενης ημέρας. 

Άρθρο 6 

Ο αριθμός των πολιτικών υποθέσεων που θα εγγρά- 
φονται στα πινάκια ή στα εκθέματα ορίζεται ως εξής: 

Α) Στα πινάκια του Πολυμελούς Πρωτοδικείου μέχρι 
20 υποθέσεις σε κάθε πινάκιο τακτικής διαδικασίας και 
μέχρι 10 υποθέσεις σε κάθε πινάκιο εκούσιας δικαιοδο¬ 
σίας εκάστου τμήματος. 

Β) Στο Μονομελές Πρωτοδικείο: 

1) Μέχρι 12 υποθέσεις σε καθένα από τα δύο, κατά 
μήνα, πινάκια γαμικών διαφορών. 

2) Μέχρι 12 υποθέσεις σε καθένα από τα τρία, κατά 
μήνα, πινάκια διατροφής και επιμέλειας τέκνων. 

3) Μέχρι 10 υποθέσεις σε καθένα από τα δύο, κατά 
μήνα, πινάκια αυτοκινητικών διαφορών και διαφορών 
από τη σύμβαση ασφάλισης αυτοκινήτων. 

4) Μέχρι 15 υποθέσεις σε καθένα από τα πέντε, κατά 
μήνα, πινάκια εργατικών διαφορών. 

5) Μέχρι 17 υποθέσεις σε καθένα από τα τρία, κατά 
μήνα, εκθέματα υποθέσεων διαφορών από πιστωτικούς 
τίτλους και ανακοπών κατά διαταγών πληρωμής. 

6) Μέχρι 17 υποθέσεις σε καθένα από τα δύο, κατά 
μήνα, εκθέματα υποθέσεων μισθωτικών διαφορών και 
διαφορών μεταξύ ιδιοκτητών και διαχειριστών ιδιοκτη¬ 
σίας κατ’ ορόφους. 

7) Μέχρι 5 υποθέσεις στο έκθεμα υποθέσεων απαλ¬ 
λοτριώσεων εκάστου μήνα. 

8) Μέχρι 10 υποθέσεις στο πινάκιο εφέσεων εκάστου 
μήνα, κατ’ αποφάσεων του Ειρηνοδικείου που έχουν 
εκδοθεί κατά την ειδική διαδικασία. 

9) Μέχρι 12 υποθέσεις τακτικής διαδικασίας σε καθένα 
από τα τρία πινάκια εκάστης εκ των τριών δικασίμων 
κατά μήνα (9 συνολικά πινάκια το μήνα). 

10) Μέχρι 10 υποθέσεις σε καθένα από τα δύο κατά 
μήνα πινάκια εφέσεων κατ’ αποφάσεων του Ειρηνοδικεί¬ 
ου που έχουν εκδοθεί κατά την τακτική διαδικασία και 
κατ’ αποφάσεων ασφαλιστικών νομής του Ειρηνοδικείου. 

11) Μέχρι 35 υποθέσεις σε καθένα από τα τρία κατά 
μήνα πινάκια υποθέσεων εκούσιας δικαιοδοσίας. 

12) Μέχρι 10 υποθέσεις σε καθένα από τα τέσσερα 
κατά μήνα πινάκια αιτήσεων συναινετικών διαζυγίων. 


ΚΕΦΑΛΑΙΟ ΤΡΙΤΟ 

ΣΥΝΕΔΡΙΑΣΕΙΣ ΤΩΝ ΠΟΙΝΙΚΩΝ ΔΙΚΑΣΤΗΡΙΩΝ 
Αρθρο 9 

Γ) Το Μονομελές Πλημμελειοδικείο συνεδριάζει κάθε 
Δευτέρα, Τετάρτη και Παρασκευή και επιπλέον κάθε 1η 
και 3η εργάσιμη Πέμπτη κάθε μήνα. 

ΚΕΦΑΛΑΙΟ ΤΕΤΑΡΤΟ 

ΤΜΗΜΑΤΑ ΤΗΣ ΓΡΑΜΜΑΤΕΙΑΣ ΤΟΥ ΠΡΩΤΟΔΙΚΕΙΟΥ 
ΚΑΙ ΑΡΜΟΔΙΟΤΗΤΕΣ ΑΥΤΩΝ 

Αρθρο 11 

Η Γραμματεία του Πρωτοδικείου συγκροτείται όπως 
ο νόμος κάθε φορά ορίζει και διευθύνεται από το Γραμ- 
ματέα Πρωτοδικών, διαιρείται δε στα επτά παρακάτω 
τμήματα, σε καθένα από τα οποία υπηρετούν τρεις 
τουλάχιστον υπάλληλοι, συμπεριλαμβανομένου και του 
Προϊσταμένου του Τμήματος. 

Α) Ο Γραμματέας του Πρωτοδικείου Λάρισας. 

Μετέχει στις συνεδριάσεις της Ολομέλειας του Πρω¬ 
τοδικείου, συντάσσει τα πρακτικά και καθαρογράφει 
τις αποφάσεις αυτής. Καθαρογράφει τα έγγραφα της 
Διευθύνσεως και της αλληλογραφίας του Πρωτοδικείου. 
Τηρεί το γενικό και εμπιστευτικό πρωτόκολλο εισερχο¬ 
μένων και εξερχόμενων εγγράφων, το μητρώο δικαστών 
και υπαλλήλων, τηρεί και ενημερώνει τους ατομικούς 
φακέλους των υπαλλήλων .Τηρεί το βιβλίο αδειών των 
υπαλλήλων και συμβολαιογράφων. Τηρεί τους φακέλους 
δικαιολογητικών προμήθειας υλικών, εκθέσεων επιθεω- 
ρήσεως Ειρηνοδικείων και Πταισματοδικείων, Επιθεωρή¬ 
σεων Πρωτοδικείου, διορισμού δικαστικών σε Επιτροπές, 
Συμβούλια κ.λπ. και ως δικαστικών αντιπροσώπων σε 
αρχαιρεσίες σωματείων, παραγγελιών σε Ειρηνοδίκες 
προς αναπλήρωση κωλυομένων. Επιβλέπει την διεκ¬ 
περαίωση διαδικασιών που απαιτούνται σε περιόδους 
εκλογών και δημοψηφισμάτων, όπως η προετοιμασία 
αυτών, η έκδοση των αποτελεσμάτων κ,λπ. Φροντίζει για 
την προμήθεια υλικών και μηχανολογικού εξοπλισμού, τη 
διανομή των υλικών στα Τμήματα, την παρακολούθηση 
των πιστώσεων και την τήρηση του βιβλίου επίπλων 
και σκευών. Μεριμνά για την προμήθεια των αναγκαίων 
εντύπων, καρτελών, υπηρεσιακών βιβλίων κ.λπ. 

Β) Τα Τμήματα της Γραμματείας. 

1) Τμήμα Πολυμελούς Πρωτοδικείου και Ασφαλιστικών 
Μέτρων. Στην αρμοδιότητα αυτού υπάγεται η κατάθεση 
δικογράφων τακτικής ή εκούσιας δικαιοδοσίας του Πο¬ 
λυμελούς Πρωτοδικείου, ο προσδιορισμός δικασίμου, η 
τήρηση και καθαρογραφή των πρακτικών συνεδριάσεως, 
η δημοσίευση των αποφάσεων, η κατάθεση ενδίκων 
μέσων, η χορήγηση απογράφων και αντιγράφων απο¬ 
φάσεων. Επίσης, στην αρμοδιότητα του ίδιου τμήματος 
υπάγεται η κατάθεση δικογράφων που απευθύνονται 
στο Μονομελές Πρωτοδικείο και εκδικάζονται κατά τη 
διαδικασία των ασφαλιστικών μέτρων, ο προσδιορισμός 
δικασίμου γί αυτά, η τήρηση και καθαρογραφή των 
πρακτικών αναβολής και συνεδριάσεως όταν το Δικα¬ 
στήριο συγκροτείται με Γραμματέα και η δημοσίευση 
των αποφάσεων. 

2) Τμήμα Μονομελούς Πρωτοδικείου. Στην αρμοδιότη¬ 
τα αυτού υπάγεται η κατάθεση δικογράφων τακτικής ή 
εκούσιας δικαιοδοσίας, που απευθύνουν στο αντίστοιχο 
Δικαστήριο, ο προσδιορισμός δικασίμου, η τήρηση πίνα- 

κίων, η τήρηση και καθαρογραφή των πρακτικών συνε- 
δριάσεως, η δημοσίευση των αποφάσεων η κατάθεση 
ενδίκων μέσων, η χορήγηση απογράφων και αντιγράφων 
αποφάσεων και η τήρηση του αρχείου των διαιτησιών. 

3) Τμήμα Ειδικών διαδικασιών. Στην αρμοδιότητα αυ¬ 
τού υπάγεται η κατάθεση δικογράφων που απευθύνεται 
στο Μονομελές Πρωτοδικείο και εκδικάζονται κατά τις 
ειδικές διαδικασίες, ο προσδιορισμός δικασίμου, η τήρη¬ 
ση και καθαρογραφή των πρακτικών, η δημοσίευση των 
αποφάσεων, η κατάθεση ενδίκων μέσων, η χορήγηση 
απογράφων και αντιγράφων αποφάσεων. 

4) Τμήμα Διαταγών Πληρωμής και Πτωχεύσεων. Στην 
αρμοδιότητα του τμήματος αυτού υπάγεται η κατά¬ 
θεση αιτήσεων για έκδοση διαταγών πληρωμής, και η 
χορήγηση απογράφων και αντιγράφων αυτών. Επιπλέ¬ 
ον, υπάγεται η τήρηση των φακέλων πτωχεύσεως και 
γενικά η διακίνηση της πτωχευτικής διαδικασίας και η 
έκδοση και φύλαξη των γραμματίων εγγυοδοσίας. 

5) Τμήμα Ποινικό: Στην αρμοδιότητα αυτού υπάγεται 
η τήρηση και καθαρογραφή των πρακτικών και των 
αποφάσεων των Ποινικών Δικαστηρίων, η εκκαθάριση 
και εκτέλεση όλων των καταδικαστικών αποφάσεων, η 
άσκηση των ενδίκων μέσων, η βεβαίωση των απολήψι- 
μων των ερήμην καταδικαστικών αποφάσεων και των λι¬ 
πομαρτυριών, η αλληλογραφία του Τμήματος, η σύνταξη 
των πινάκων κινήσεως του Τμήματος και η σύνταξη των 
δελτίων ποινικού μητρώου των καταδικαζομένων. 

6) Τμήμα Ανακριτικό και Βουλευμάτων. Στην αρμοδιό¬ 
τητα αυτού υπάγεται η σύνταξη κλήσεων προς τους κα¬ 
τηγορουμένους και τους μάρτυρες, η τήρηση των σχε¬ 
τικών βιβλίων, η συμμετοχή στη λήψη των καταθέσεων 
των μαρτύρων και των απολογιών των κατηγορουμένων, 
η καθαρογραφή των καταθέσεων και των απολογιών 
και η έκδοση αντιγράφων κ.λπ. Επίσης, η καθαρογραφή 
των βουλευμάτων και η τήρηση των σχετικών βιβλί¬ 
ων, η συμμετοχή στη διαδικασία των Συμβουλίων, όταν 
απαιτείται, η έκδοση και κοινοποίηση αντιγράφων και 
η κατάθεση ενδίκων μέσων κατά των βουλευμάτων. 

7) Τμήμα Αρχείου. Στην αρμοδιότητα αυτού υπάγεται 
η αρχειοθέτηση και φύλαξη των αποφάσεων και των δι¬ 
κογραφιών πολιτικών και ποινικών, η έκδοση πιστοποιη¬ 
τικών, η χορήγηση αντιγράφων και αποσπασμάτων κλπ. 

Άρθρο 13 

Κατ' εξαίρεση των ανωτέρω οριζομένων δικασίμων: 

Α) Το Πολυμελές Πρωτοδικείο: 1) Κατά το μήνα Σε¬ 
πτέμβριο θα συνεδριάζει τις δύο τελευταίες εργάσιμες 
Τρίτες, στην πρώτη δικάσιμο το Α' τμήμα και στη δεύ¬ 
τερη δικάσιμο το Β τμήμα, 2) κατά το μήνα Ιούνιο θα 
συνεδριάζουν το Α' και το Β' τμήματα την 1η εργάσιμη 
Τρίτη του μήνα και κατά τη δικάσιμο αυτή θα προσδι¬ 
ορίζονται μέχρι 40 υποθέσεις τακτικής διαδικασίας και 
20 υποθέσεις εκούσιας δικαιοδοσίας, οι οποίες θα κατα- 
νέμονται στα τμήματα κατά το λόγο της επιβαρύνσεώς 
τους κατά το διανυόμενο δικαστικό έτος». 

Από τα στοιχεία του φακέλου προκύπτουν τα ακόλου¬ 
θα: Στο Πρωτοδικείο Λάρισας προβλέπονται οργανικές 
θέσεις Προέδρων Πρωτοδικών τέσσερις (4) και Πρωτο¬ 
δικών δεκαοκτώ (18), υπηρετούν δε τέσσερις Πρόεδροι 
Πρωτοδικών, δεκαοκτώ Πρωτόδικες και ένας Δικαστικός 
Πάρεδρος ως υπεράριθμος. Κατά το διαρρεύσαν ημε¬ 
ρολογιακό έτος 2012 το Πρωτοδικείο (Πολυμελές και 
Μονομελές) εξέδωσε συνολικά 1483 πολιτικές αποφά¬ 


σεις όλων των διαδικασιών πλην ασφαλιστικών μέτρων. 
Ο κάθε Δικαστής, επομένως, εξέδωσε, κατά μέσον όρο, 
συνολικά 78 αποφάσεις όλων των διαδικασιών, πλην 
ασφαλιστικών μέτρων. Μέχρι τις 13.11.2013 ο προσδιορι¬ 
σμός των εκκρεμών πολιτικών υποθέσεων στο ανωτέρω 
Πρωτοδικείο γινόταν: Του Πολυμελούς τακτικής διαδικα¬ 
σίας τον Ιανουάριο 2015 και εκούσιας τον Ιανουάριο 2014 
και του Μονομελούς τακτικής διαδικασίας Ιανουάριο - 
Φεβρουάριο 2015, εκούσιας Νοέμβριο - Δεκέμβριο 2013, 
εφέσεων τακτικής διαδικασίας Ιανουάριο - Φεβρουάριο 
2014, αυτοκινητικών υποθέσεων, εργατικών και εφέσεων 
ειδικής διαδικασίας τον Φεβρουάριο 2014, διατροφών 
και ανακοπών τον Μάρτιο 2014, μισθώσεων τον Μάιο 
2014, απαλλοτριώσεων τον Δεκέμβριο 2013 και γαμικών 
διαφορών τον Ιούνιο 2014. Με τον υπό έγκριση Κανο¬ 
νισμό επέρχονται τροποποιήσεις του ισχύοντος μέχρι 
τώρα Κανονισμού (απόφαση 2/2008 της Ολομέλειας 
του Πρωτοδικείου Λάρισας, όπως τροποποιήθηκε με 
την υπ’ αριθ. 11/2011 ομοία) ως προς τις συνεδριάσεις 
και τον αριθμό των προσδιοριζόμενων για συζήτηση 
πολιτικών υποθέσεων του Πρωτοδικείου και ορίζεται, 
όσον αφορά ιδίως το Πολυμελές Πρωτοδικείο, ότι αυτό 
θα συνεδριάζει, για την εκδίκαση υποθέσεων τακτικής 
διαδικασίας, δύο εργάσιμες Τρίτες κάθε μήνα, αντί των 
τεσσάρων δικασίμων του ισχύοντος Κανονισμού, με 
αριθμό προσδιοριζόμενων υποθέσεων 20, αντί των 13 
ανά δικάσιμο του ισχύοντος. Η τροποποίηση αυτή δεν 
αιτιολογείται επαρκώς στον υπό έγκριση Κανονισμό. Το 
γεγονός δε ότι ο προσδιορισμός των υποθέσεων αυτών 
γίνεται πλέον για Ιανουάριο του 2015 (μετά 14 μήνες) 
δεν δικαιολογεί τη μείωση του αριθμού των δικασίμων, 
οδηγεί, όμως, στην αύξηση του αριθμού των υποθέσεων 
που προσδιορίζονται σε κάθε δικάσιμο από 13 σε 20, 
καθόσον η καθυστέρηση του προσδιορισμού επί τόσο 
χρονικό διάστημα από την κατάθεση των σχετικών αγω¬ 
γών θα αποτελούσε παραβίαση της διατάξεως του άρ¬ 
θρου 6 παρ. 1 της ΕΣΔΑ, κατά την οποία κάθε πρόσωπο 
έχει δικαίωμα η υπόθεσή του να δικασθεί «εντός λογικής 
προθεσμίας». Περαιτέρω, ορίζεται στον υπό έγκριση 
Κανονισμό ότι ο αριθμός υποθέσεων Μονομελούς που 
θα προσδιορίζεται σε κάθε δικάσιμο ορίζεται σε α) 12 
σε καθένα από τα τρία πινάκια τακτικής διαδικασίας 
σε καθεμιά από τις τρεις δικασίμους του μήνα (όπως 
ίσχυε μέχρι τώρα), β) 12 σε καθένα από τα δύο, κατά 
μήνα, πινάκια γαμικών διαφορών, 12 σε καθένα, από τα 
τρία, κατά μήνα, πινάκια διατροφής και επιμέλειας τέ¬ 
κνων και 10 σε καθένα από τα δύο, κατά μήνα, πινάκια 
αυτοκινητικών υποθέσεων. Στον ισχύοντα Κανονισμό 
ορίζεται ότι το Μονομελές Πρωτοδικείο θα συνεδριάζει 
τρεις εργάσιμες Δευτέρες κάθε μήνα για αυτοκινητικές 
υποθέσεις και υποθέσεις διαφορών διατροφής συζύ¬ 
γων και επιμέλειας τέκνων με αριθμό προσδιοριζόμε¬ 
νων υποθέσεων 16 σε καθένα από τα δύο ανά δικάσιμο 
πινάκια αυτοκινητικών υποθέσεων και 12 για το πινάκιο 
διαφορών οικογενειακού δικαίου. Και η τροποποίηση 
αυτή δεν δικαιολογείται, για τον αυτό ως άνω λόγο, και 
πρέπει να παραμείνει μεν ο αριθμός των δικασίμων, να 
αυξηθεί, όμως, ο αριθμός των προσδιοριζόμενων υποθέ¬ 
σεων σε κάθε δικάσιμο σε 16 για τις γαμικές διαφορές 
και τις διαφορές διατροφών και επιμέλειας, σε 12 για 
τις αυτοκινητικές υποθέσεις και σε 15 για κάθε πινάκιο 
τακτικής διαδικασίας κάθε μήνα, ενόψει και του ότι ο 
προσδιορισμός υποθέσεων τακτικής διαδικασίας γίνεται 

μετά 14 - 15 μήνες, ενώ και οι λοιπές υποθέσεις ειδικών 
διαδικασιών, λόγω του, ως επί το πλείστον, επείγοντος 
χαρακτήρα τους, πρέπει να δικάζονται και να εκδίδονται 
επ' αυτών αποφάσεις σε σύντομο χρονικό διάστημα. 
Ακόμη, ορίζεται ότι θα προσδιορίζονται σε καθένα από 
τα δύο, κατά μήνα, εκθέματα μισθωτικών διαφορών 
μέχρι 17 υποθέσεις και σε καθένα από τα τρία, κατά 
μήνα, εκθέματα διαφορών από πιστωτικούς τίτλους και 
ανακοπές μέχρι 17 υποθέσεις αντί των 17 υποθέσεων 
μισθωτικών διαφορών και ανακοπών μαζί σε καθένα 
από τα δύο εκθέματα του ισχύοντος. Η αύξηση αυτή 
των προσδιοριζόμενων υποθέσεων είναι ορθή, πλην, 
ενόψει του ότι οι μισθωτικές διαφορές έχουν επείγοντα 
χαρακτήρα και ήδη προσδιορίζονται το Μάιο του 2014 
(μετά από 6 μήνες), ο αριθμός τους πρέπει να αυξηθεί 
σε 25. Τέλος, και ο αριθμός των αιτήσεων συναινετικών 
διαζυγίων των 10 που ορίζεται ότι θα προσδιορίζεται σε 
καθένα από τα τέσσερα, κατά μήνα, πινάκια, κρίνεται 
μικρός και πρέπει να αναπροσαρμοσθεί σε 15. Οι λοιπές 
τροποποιήσεις του ισχύοντος Κανονισμού Εσωτερικής 
Υπηρεσίας του Εφετείου Λάρισας είναι, κατά το περι¬ 
εχόμενό τους, σύμφωνες με το νόμο και εξυπηρετούν 
τις ανάγκες του Δικαστηρίου αυτού. 

Ενόψει των προεκτεθέντων, η παρούσα Ολομέλεια 
κρίνει ομόφωνα ότι για την εύρυθμη λειτουργία του 
Πρωτοδικείου Λάρισας και την απονομή της δικαιοσύνης 
σε ικανοποιητικό βαθμό ως προς τις πολιτικές υποθέ¬ 
σεις, τις οποίες, κυρίως, αφορά ο υπό έγκριση Κανονι¬ 
σμός, πρέπει: α) να τροποποιηθεί ο Κανονισμός αυτός 
ως προς τα άρθρα 5 στοιχ. Α και 6 στοιχ. Β αριθ. 1, 2, 3, 
6, 9 και 12 και να αυξηθεί ο αριθμός των συνεδριάσεων 
του Πολυμελούς Πρωτοδικείου τακτικής διαδικασίας 
από 2 σε 4 κατά μήνα, να ορισθεί δε ότι ο αριθμός 
των προσδιοριζόμενων ανά δικάσιμο του Μονομελούς 
Πρωτοδικείου υποθέσεων θα είναι μέχρι δεκαέξι (16) 
γαμικών διαφορών, δεκαέξι (16) διαφορών διατροφών 
και επιμέλειας, δώδεκα (12) αυτοκινητικών υποθέσεων, 
είκοσι πέντε (25) μισθωτικών διαφορών, δεκαπέντε (15) 
τακτικής διαδικασίας (ανά πινάκιο) και δεκαπέντε (15) 
συναινετικών διαζυγίων και β) να εγκριθεί κατά τα λοιπά 
(άρθρο 5 στοιχ. Β, το οποίο αφορά τον αριθμό δικα¬ 
σίμων του Μονομελούς Πρωτοδικείου, 6 στοιχ. Α και 
Β αριθ. 4, 5, 7, 8,10 και 11, το οποίο αφορά τον αριθμό 
των προσδιοριζόμενων υποθέσεων στα πινάκια τακτικής 
διαδικασίας και εκούσιας δικαιοδοσίας του Πολυμε¬ 
λούς Πρωτοδικείου, καθώς και των προσδιοριζόμενων 
υποθέσεων Μονομελούς Πρωτοδικείου στα πινάκια των 
εργατικών διαφορών, των εφέσεων κατά αποφάσεων 
ειρηνοδικείου που έχουν εκδοθεί κατά την τακτική ή 
ειδική διαδικασία και της εκούσιας δικαιοδοσίας και στα 
εκθέματα διαφορών από πιστωτικούς τίτλους και ανα¬ 
κοπών κατά διαταγών πληρωμής και απαλλοτριώσεων, 
9Γ, το οποίο αφορά τις συνεδριάσεις του Μονομελούς 
Πλημμελειοδικείου, 11, το οποίο αφορά τα Τμήματα της 
Γραμματείας του Πρωτοδικείου και τις αρμοδιότητες 
αυτών, και 13 Α, το οποίο αφορά τις συνεδριάσεις και 
τον αριθμό προσδιοριζόμενων υποθέσεων του Πολυμε¬ 
λούς Πρωτοδικείου κατά μήνες Ιούνιο και Σεπτέμβριο), 
όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Τροποποιεί την υπ’ αριθ. 5/2013 απόφαση της Ολομέ¬ 
λειας του Πρωτοδικείου Λάρισας, με την οποία τροπο¬ 


ποιήθηκαν τα άρθρα 5, 6, 9 Γ, 11 και 13 Α του ισχύοντος 
Κανονισμού Εσωτερικής Υπηρεσίας του Δικαστηρίου 
αυτού, ως προς τις διατάξεις των άρθρων 5 στοιχ. Α 
και 6 στοιχ. Β αριθ. 1, 2, 3, 6, 9 και 12, ως εξής: 

Άρθρο 5 

Α) Το Πολυμελές Πρωτοδικείο Λάρισας διαιρούμενο 
σε δύο τμήματα, και με την στο άρθρο 13 του παρόντος 
αναφερόμενη εξαίρεση, θα συνεδριάζει στο ακροατή¬ 
ριό του την 09:00 ώρα, κάθε πρώτη, δεύτερη, τρίτη και 
τέταρτη εργάσιμη Τρίτη διαδοχικώς κατά τμήμα, ήτοι 
την πρώτη και τρίτη εργάσιμη Τρίτη το Α' Τμήμα και 
την δεύτερη και τέταρτη εργάσιμη Τρίτη το Β' τμήμα, 
για την εκδίκαση υποθέσεων τακτικής διαδικασίας, και 
κάθε πρώτη και τρίτη εργάσιμη Τρίτη διαδοχικώς κατά 
τμήμα, ήτοι την πρώτη εργάσιμη Τρίτη το Α' Τμήμα και 
την τρίτη εργάσιμη Τρίτη το Β' τμήμα, για την εκδίκαση 
υποθέσεων εκούσιας δικαιοδοσίας. 

Αρθρο 6 

Ο αριθμός των πολιτικών υποθέσεων που θα εγγρά- 
φονται στα πινάκια ή στα εκθέματα ορίζεται ως εξής: 

Β) Στο Μονομελές Πρωτοδικείο: 

1) Μέχρι δεκαέξι (16) υποθέσεις σε καθένα από τα δύο, 
κατά μήνα, πινάκια γαμικών διαφορών. 

2) Μέχρι δεκαέξι (16) υποθέσεις σε καθένα από τα τρία, 
κατά μήνα, πινάκια διατροφής και επιμέλειας τέκνων. 

3) Μέχρι δώδεκα (12) υποθέσεις σε καθένα από τα 
δύο, κατά μήνα, πινάκια αυτοκινητικών διαφορών και 
διαφορών από τη σύμβαση ασφάλισης αυτοκινήτων. 

6) Μέχρι είκοσι πέντε (25) υποθέσεις σε καθένα από 
τα δύο, κατά μήνα, εκθέματα υποθέσεων μισθωτικών 
διαφορών και διαφορών μεταξύ ιδιοκτητών και διαχει¬ 
ριστών ιδιοκτησίας κατ’ ορόφους. 

9) Μέχρι δεκαπέντε (15) υποθέσεις τακτικής διαδικα¬ 
σίας σε καθένα από τα τρία πινάκια εκάστης εκ των 
τριών δικασίμων κατά μήνα (9 συνολικά πινάκια το μήνα). 

12) Μέχρι δεκαπέντε (15) υποθέσεις σε καθένα από 
τα τέσσερα κατά μήνα πινάκια αιτήσεων συναινετικών 
διαζυγίων. 

Εγκρίνει, κατά τα λοιπά, την ανωτέρω απόφαση της 
Ολομέλειας του Πρωτοδικείου Λάρισας. 

Κρίθηκε, αποφασίσθηκε και εκδόθηκε, στην Αθήνα, 
στις 21 Νοεμβρίου 2013. 

Ο Πρόεδρος Η Γραμματέας 

ΜΙΧΑΗΛ ΘΕΟΧΑΡΙΔΗΣ ΜΑΡΘΑ ΨΑΡΑΥΤΗ 

-Φ- 

Αριθμ. απόφ. 56/2013 (5) 

Έγκριση τροποποίησης και συμπλήρωσης του Κανονι¬ 
σμού Εσωτερικής Υπηρεσίας του Εφετείου Θεσσα¬ 
λονίκης, που επήλθε με την υπ’ αριθμ. 6/2013 από¬ 
φαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 21 Νοεμβρίου 2013, ημέρα Πέμπτη και ώρα ΙΟ.ΟΟ' 
στο Κατάστημα του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 

έλαβαν μέρος οι: 1) Μιχαήλ Θεοχαρίδης, Πρόεδρος του 
Αρείου Πάγου, 2) Ιωάννης Σίδερης, 3) Νικόλαος Λεοντής, 
4) Γρηγόριος Κουτσόπουλος, 5) Σπυρίδων Μιτσιάλης, 
Αντιπρόεδροι του Αρείου Πάγου, 6) Βιολέττα Κυτέα, 7) 
Νικόλαος Κωνσταντόπουλος, 8) Δημήτριος Μουστάκας, 9) 
Δημήτριος Μαζαράκης, 10) Παναγιώτης Ρουμπής, 11) Κων¬ 
σταντίνος Φράγκος, 12) Νικόλαος Πάσσος, 13) Αικατερίνη 
Βασιλακοπούλου-Κατσαβριά, 14) Ιωάννης Γιαννακόπου- 
λος - Εισηγητής, 15) Χρυσόστομος Ευαγγέλου, 16) Ευφη¬ 
μία Λαμπροπούλου, 17) Δημήτριος Κόμης, 18) Βασίλειος 
Λαμπρόπουλος, 19) Αντώνιος Ζευγώλης, 20) Ερωτόκριτος 
Καλούδης, 21) Ασπασία Καρέλλου, 22) Αργύριος Σταυρά- 
κης, 23) Ιωάννα Πετροπούλου, 24) Ειρήνη Κιουρκτσόγλου- 
Πετρουλάκη, 25) Δήμητρα Μπουρνάκα, 26) Εμμανουήλ 
Κλαδογένης, 27) Γεώργιος Σακκάς, 28) Μαρία Βασιλάκη, 
29) Ιωάννης Χαμηλοθώρης, 30) Χρυσούλα Παρασκευά, 31) 
Μαρία Γαλάνη-Λεοναρδοπούλου, 32) Μιχαήλ Αυγουλέας, 
33) Βασίλειος Καπελούζος, 34) Παναγιώτης Χατζηπανα- 
γιώτης, 35) Πάνος Πετρόπουλος, 36) Ευγενία Προγάκη, 
37) Αγγελική Αλειφεροπούλου, 38) Μαρία Βαρελά, 39) 
Γεώργιος Κοντός, 40) Ασπασία Μαγιάκου, 41) Αριστεί¬ 
δης Πελεκάνος, 42) Βασίλειος Πέππας, 43) Χαράλαμπος 
Καλαματιανός, 44) Γ εώργιος Λέκκας και 45) Μαρία Χυ- 
τήρογλου, Αρεοπαγίτες, 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 58 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 69 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα πέντε (45), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 15-11-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρα 14 
παρ. 2 εδ. α', 7 περιπτ. δ' και 17 παρ. 7 Ν. 1756/1988, 
όπως ισχύει), προκειμένου να επιληφθεί της έγκρισης 
ή μη της τροποποίησης και συμπλήρωσης του Κανονι¬ 
σμού Εσωτερικής Υπηρεσίας του Εφετείου Θεσσαλο¬ 
νίκης, που κρίθηκε με την υπ’ αριθμ. 6/2013 απόφαση 
της Ολομέλειάς του, η οποία διαβιβάσθηκε προς την 
Ολομέλεια του Δικαστηρίου τούτου με το υπ’ αριθμ. 
989/14-11-2013 έγγραφο της Προέδρου του Τριμελούς 
Συμβουλίου Διεύθυνσης του Εφετείου Θεσσαλονίκης, 
Αννας Μιχαλοπούλου, Προέδρου Εφετών, το οποίο έχει 
ως ακολούθως: «Σας υποβάλουμε, επικυρωμένο αντίγρα¬ 
φο της υπ’ αρ. 6/2013 απόφασης και των ταυτάριθμων 
πρακτικών της Ολομέλειας του Εφετείου Θεσσαλονίκης 
και παρακαλούμε για τις δικές Σας ενέργειες, κατ’ άρθρ. 
17 § 7 του Ν. 1758/1988». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Ιωάννης Γιαννακόπουλος και 


αφού έθεσε υπόψη των μελών της Ολομέλειας: α. το 
παραπάνω έγγραφο του Εφετείου Θεσσαλονίκης και 
β. την υπό κρίση υπ’ αριθμ. 6/2013 απόφαση της Ολο¬ 
μέλειας του ως άνω Εφετείου, εισηγήθηκε την έγκριση 
της τροποποίησης και συμπλήρωσης του Κανονισμού 
Εσωτερικής Υπηρεσίας του Εφετείου Θεσσαλονίκης, 
σύμφωνα με την υπ’ αριθμό 6/2013 απόφαση της Ολομέ¬ 
λειας αυτού, όπως αναλυτικά αναφέρεται στο σκεπτικό 
της παρούσας. 

Η Εισαγγελέας του Αρείου Πάγου Ευτέρπη Κουτζαμά¬ 
νη, ανέπτυξε την πρότασή της σύμφωνα με την άποψη 
του Εισηγητή και στη συνέχεια αποχώρησε από την 
αίθουσα πριν την έναρξη της ψηφοφορίας (άρθρο 14 
παρ. 1 εδ. γ' του Ν. 1756/1988, όπως αντικ. με το άρθρο 
4 παρ. 1 του Ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας Οργανισμού Δικαστηρίων 
και κατάστασης δικαστικών λειτουργών», όπως αντι- 
καταστάθηκε με το άρθρο 86 § 2 του Ν. 4055/2012, 
«οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Στην προκειμένη περίπτωση, η Ολομέλεια του Εφε¬ 
τείου Θεσσαλονίκης, με την υπ’ αριθ. 6/2013 απόφασή 
της, τροποποίησε και συμπλήρωσε τα άρθρα 47 και 49 
παρ. 1, 2 και 4 του ισχύοντος Κανονισμού Εσωτερικής 
Υπηρεσίας του Δικαστηρίου αυτού, ως ακολούθως: 

«Αρθρο 47 

Για την κλήρωση κατάρτισης των συνθέσεων των 
ποινικών δικαστηρίων στις δικασίμους κάθε μήνα ο 
πρόεδρος του τριμελούς συμβουλίου διεύθυνσης του 
Εφετείου καταρτίζει πίνακες, οι οποίοι περιλαμβάνουν 
κατ’ αρχαιότητα και με αριθμητική σειρά τα ονόμα¬ 
τα: Α) όλων των προέδρων εφετών, που ορίσθηκαν με 
απόφαση της Ολομέλειας να προεδρεύουν στα ποινικά 
δικαστήρια εφετείων, των πενταμελών εφετείων καθώς 
και τριμελών Εφετείων από τους οποίους κληρώνονται 
οι πρόεδροι των μικτών ορκωτών Α' Βαθμού, Β) των εφε¬ 
τών που ορίσθηκαν από την Ολομέλεια να προεδρεύουν 
στα ποινικά δικαστήρια, από τους οποίους κληρώνονται 
οι πρόεδροι τριμελών και μονομελών εφετείων και Γ) 
όλων των υπολοίπων εφετών, από τους οποίους κληρώ¬ 
νονται τα μέλη των μικτών ορκωτών, των πενταμελών 
και των τριμελών εφετείων. 

Αρθρο 49 

Η διαδικασία της κλήρωσης των συνθέσεων είναι η 
ακόλουθη: 1. Α.: Για το Μικτό Ορκωτό Εφετείο: α. Πρό¬ 
εδροι: Στην κληρωτίδα θα εισαχθούν τα ονόματα όλων 
των Προέδρων Εφετών που είναι γραμμένα στον Α' 
Πίνακα με εξαίρεση εκείνων για τους οποίους θα υπάρ- 

χει σχετική διάταξη του προέδρου του τριμελούς συμ¬ 
βουλίου διεύθυνσης του εφετείου για τον αποκλεισμό 
τους από την κλήρωση εξαιτίας της ύπαρξης κωλύματος 
τους. β. Μέλη: Στην κληρωτίδα θα εισαχθούν τα ονόματα 
όλων των Εφετών που είναι γραμμένα στον Γ Πίνακα 
με εξαίρεση εκείνων που κωλύονται από τη συμμετοχή 
τους στο οικείο Πολιτικό Τμήμα όπου υπηρετούν και για 
όσους θα υπάρχει σχετική διάταξη του προέδρου του 
τριμελούς συμβουλίου διεύθυνσης του εφετείου για τον 
αποκλεισμό τους από την κλήρωση εξαιτίας της ύπαρ¬ 
ξης κωλύματος τους. γ. Εισαγγελείς: Στην κληρωτίδα θα 
εισαχθούν τα ονόματα όλων των Εισαγγελέων σύμφωνα 
με τον οικείο πίνακα του Εισαγγελέα Εφετών. Β. Για τα 
Πενταμελή Εφετεία: α. Πρόεδροι: Στην κληρωτίδα θα 
εισαχθούν τα ονόματα των Προέδρων Εφετών που είναι 
γραμμένα στον Α' Πίνακα με τις πιο πάνω αναφερόμενες 
εξαιρέσεις, β. Μέλη: Στην κληρωτίδα θα εισαχθούν τα 
ονόματα όλων των Εφετών που είναι γραμμένα στον 
Γ Πίνακα αρχαιότητας με τις ίδιες και πάλι εξαιρέσεις, 
γ. Εισαγγελείς: Στην κληρωτίδα θα εισαχθούν τα ονό¬ 
ματα όλων των Εισαγγελέων του οικείου πίνακα του Ει¬ 
σαγγελέα Εφετών. Γ. Για τα Τριμελή Εφετεία Α' Βαθμού: 
α. Πρόεδροι: Στην κληρωτίδα θα εισαχθούν τα ονόματα 
των Προέδρων Εφετών και Εφετών, που είναι γραμμέ¬ 
να στον Β' Πίνακα με τις ίδιες και πάλι εξαιρέσεις, β. 
Μέλη: Στην κληρωτίδα θα εισαχθούν τα ονόματα των 
νεότερων Εφετών που είναι γραμμένα στον Γ Πίνακα 
με τις πιο πάνω μνημονευόμενες εξαιρέσεις, γ. Εισαγ¬ 
γελείς: Στην κληρωτίδα θα εισαχθούν τα ονόματα όλων 
των Εισαγγελέων του οικείου πίνακα του Εισαγγελέα 
Εφετών. Δ. Για τα Τριμελή Εφετεία Πλημμελημάτων και 
Μονομελή Εφετεία: α. Πρόεδροι: Στην κληρωτίδα θα 
εισαχθούν τα ονόματα των Εφετών που αναφέρονται 
στον πίνακα Β και β. Εισαγγελείς: Στην κληρωτίδα θα 
εισαχθούν τα ονόματα όλων των Εισαγγελέων του οι¬ 
κείου πίνακα του Εισαγγελέα Εφετών. 

2. Ο Γραμματέας του Τριμελούς Εφετείου διαβάζει 
από τους οικείους πίνακες τα ονόματα των δικαστικών 
και εισαγγελικών λειτουργών που θα χρησιμοποιηθούν 
για την κάθε κατηγορία δικαστηρίων. Ο Πρόεδρος του 
Δικαστηρίου επιδεικνύει τον αντίστοιχο κλήρο και στη 
συνέχεια θέτει τούτο στην κληρωτίδα. Όταν τεθούν 
στην κληρωτίδα όλοι οι κλήροι που αφορούν την ίδια 
κατηγορία δικαστικών λειτουργών ο Πρόεδρος αναγ¬ 
γέλλει πρώτα τη δικάσιμο και κατόπιν εξάγει από την 
κληρωτίδα από ένα όνομα, το οποίο και εκφωνεί. Με 
τον τρόπο αυτόν πρώτα κληρώνονται τα τακτικά μέλη 
του δικαστηρίου για τη συγκεκριμένη δικάσιμο και μετά 
τα αναπληρωματικά μέλη του. Γ ια τους προέδρους στο 
Μικτό Ορκωτό Εφετείο, το Πενταμελές Εφετείο, και το 
Τριμελές Εφετείο Κακουργημάτων κληρώνονται ανα¬ 
πληρωματικοί πρόεδροι για κάθε σύνθεση. Γ ια τους 
προέδρους στα Τριμελή Εφετεία Πλημμελημάτων, όταν 
μεν συνεδριάζει ένα τριμελές εφετείο πλημμελημάτων 
την ημέρα κληρώνεται ένας αναπληρωματικός πρόε¬ 
δρος, όταν όμως συνεδριάζουν δύο τριμελή εφετεία 
πλημμελημάτων την ημέρα κληρώνονται και για τις δύο 
συνθέσεις ένας αναπληρωματικός πρόεδρος και ένας 
εφεδρικός (αναπληρωματικός) πρόεδρος που θα βρί¬ 
σκεται σε ετοιμότητα κατ’ οίκον/Ετσι συνεχίζονται οι 
κληρώσεις για όλα τα ποινικά δικαστήρια του εφετείου 
και για όλες τις συνεδριάσεις του κάθε μήνα. Μετά το 
τέλος της κλήρωσης συντάσσεται από το Γραμματέα 

της έδρας το σχετικό πρακτικό σύμφωνα με τις διατά¬ 
ξεις των άρθρων 140 επόμ. ΚΠοινΔ. Σε αυτό οι κληρωθεί- 
σες συνθέσεις αναγράφονται χωριστά για κάθε ημέρα 
του μήνα και για κάθε δικαστήριο (Μ.Ο.Ε,, Πενταμελές 
Εφετείο, Τριμελές Εφετείο Κακουργημάτων και λοιπά 
Τριμελή και Μονομελή Εφετεία). Επίσης αναγράφονται 
και τα ονόματα των αναπληρωματικών δικαστών και 
εισαγγελικών λειτουργών. 

4. Σε περίπτωση που κωλύεται και ο αναπληρωματικός 
πρόεδρος κάποιου δικαστηρίου, τότε με απόφαση του 
τριμελούς συμβουλίου διεύθυνσης του εφετείου ορί¬ 
ζεται ο δικαστής που τον αναπληρώνει ως εξής: α) σε 
περίπτωση κωλύματος προέδρου Εφετών (τακτικού και 
αναπληρωματικού) του Μ.Ο.Ε., του Πενταμελούς Εφετεί¬ 
ου και του Τριμελούς Εφετείου Α' Βαθμού, ο δικαστής 
που ορίζεται για αναπλήρωση πρέπει να είναι Πρόε¬ 
δρος Εφετών που συμπεριλαμβάνεται στον πίνακα Α' 
και μόνο σε περίπτωση μη ύπαρξης ή κωλύματος όλων 
των Προέδρων Εφετών του αυτού πίνακα, τον κωλυόμε¬ 
νο (αναπληρωματικό) Πρόεδρο Εφετών αναπληρώνει ο 
αρχαιότερος εφέτης της συνθέσεως, β) σε περίπτωση 
κωλύματος προεδρεύοντος εφέτη (τακτικού και ανα¬ 
πληρωματικού) των Τριμελών και Μονομελών Εφετείων 
ο δικαστής που ορίζεται για αναπλήρωση πρέπει να 
προέρχεται από τον ως άνω Πίνακα Β' που περιλαμβάνει 
τα ονόματα των Εφετών που κληρώνονται ως πρόεδροι 
των Τριμελών και Μονομελών Εφετείων και μόνο αν δεν 
υπάρχουν ή κωλύονται όλοι αυτοί τον κωλυόμενο (ανα¬ 
πληρωματικό) πρόεδρο αναπληρώνει ο αρχαιότερος της 
συνθέσεως εφέτης και γ) σε περίπτωση εξαντλήσεως 
ή κωλύματος των κληρωθέντων αναπληρωματικών με¬ 
λών (συνέδρων) των ποινικών δικαστηρίων, με απόφαση 
του τριμελούς συμβουλίου διεύθυνσης του εφετείου, 
ορίζεται ως αναπληρωματικός σύνεδρος ένας ή περισ¬ 
σότεροι εφέτες από αυτούς που κληρώνονται ως μέλη 
(σύνεδροι) των ως άνω δικαστηρίων». 

Από τα στοιχεία του φακέλου, προκύπτει ότι ο αριθ¬ 
μός των 8 Εφετών, που έχουν ορισθεί, με την υπ’ αριθ. 
1/2013 απόφαση της Ολομέλειας του εν λόγω Εφετείου, 
για να προεδρεύουν στα Τριμελή και τα Μονομελή Εφε¬ 
τεία, ενόψει και της παραιτήσεως τεσσάρων Εφετών, 
δεν επαρκεί για την κάλυψη των αναγκών των Δικαστη¬ 
ρίων αυτών και πρέπει, στον πίνακα των Προεδρευόντων 
στα Τριμελή Εφετεία Α' Βαθμού να περιληφθούν, εκτός 
των Εφετών, και Πρόεδροι Εφετών, συμφώνως προς το 
άρθρο 93 παρ. 5 του Ν. 4139/2013. 

Κατόπιν τούτων, η Ολομέλεια έκρινε ομόφωνα ότι οι 
ως άνω τροποποιήσεις και συμπληρώσεις του ισχύοντος 
Κανονισμού Εσωτερικής Υπηρεσίας του Εφετείου Θεσ¬ 
σαλονίκης είναι, κατά το περιεχόμενο τους, σύμφωνες 
με το νόμο, εξυπηρετούν δε τις ανάγκες του Δικαστηρί¬ 
ου αυτού και, επομένως, πρέπει να εγκριθούν ως έχουν. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις τροποποιήσεις και συμπληρώσεις του 
Κανονισμού Εσωτερικής Υπηρεσίας του Εφετείου Θεσ¬ 
σαλονίκης, οι οποίες έγιναν με την υπ’ αριθ. 6/2013 από¬ 
φαση της Ολομέλειας του Δικαστηρίου αυτού. 

Κρίθηκε, αποφασίσθηκε και εκδόθηκε, στην Αθήνα, 
στις 21 Νοεμβρίου 2013. 

Ο Πρόεδρος Η Γραμματέας 

ΜΙΧΑΗΛ ΘΕΟΧΑΡΙΔΗΣ ΜΑΡΘΑ ΨΑΡΑΥΤΗ 

